Κολπίτιδες στην παιδική ηλικία. Συμβουλεύει η παιδίατρος Μαριαλένα Κυριακάκου! - Mothersblog.gr\nΚολπίτιδες στην παιδική ηλικία. Συμβουλεύει η παιδίατρος Μαριαλένα Κυριακάκου!\n22 Δεκ 2014\tΥΓΕΙΑ\nΟι λοιμώξεις στα γεννητικά όργανα των μικρών κοριτσιών αποτελούν ένα πολύ συχνό γυναικολογικό πρόβλημα που αντιμετωπίζουν σχεδόν καθημερινά οι Παιδίατροι και οι Γυναικολόγοι. Οι λοιμώξεις αυτές μπορούν να ξεκινήσουν πολύ νωρίς, από τη γέννηση του κοριτσιού, αλλά και αργότερα κατά την παιδική ηλικία, πριν την έναρξη της περιόδου.\nΗ χρήση ερεθιστικών ουσιών για το ευαίσθητο δέρμα του παιδιού, όπως η χρήση κάποιων μη φιλικών σαπουνιών και καθαριστικών της «ευαίσθητης» περιοχής. Τα καθαριστικά που χρησιμοποιούνται στα παιδιά πρέπει να είναι δερματολογικά ελεγμένα και ειδικά για τη συγκεκριμένη χρήση. Το pH πρέπει να προσομοιάζει με αυτό του φυσιολογικού κόλπου και να μην προκαλεί ερεθισμό. Κάθε είδους προσθετό χημικό στοιχείο, όπως αποσμητικά κλπ, πρέπει να αποφεύγεται.\nΟφείλονται κυρίως στα χαμηλά επίπεδα των γυναικείων ορμονών (οιστρογόνα), οι οποίες δεν έχουν αρχίσει ακόμα να παράγονται. Ο κόλπος επομένως είναι ατροφικός και απροστάτευτος απέναντι στα μικρόβια, ενώ τα μικρά χείλη είναι λεπτότερα και αφήνουν ανοιχτή την είσοδο του κόλπου. Σε συνδυασμό με την απουσία τριχών από την περιοχή των γεννητικών οργάνων, η είσοδος των μικροβίων γίνεται ακόμα πιο εύκολη. Επίσης, στα μικρά κορίτσια, η απόσταση μεταξύ κόλπου και πρωκτού είναι μικρότερη, γεγονός που επιτρέπει τη μεταφορά μικροβίων από το έντερο στον κόλπο. Τέλος, σε όλα τα παραπάνω προστίθεται και η κακή τοπική υγιεινή των μικρών κοριτσιών, είτε λόγω της χρήσης της πάνας, είτε επειδή αγγίζουν την περιοχή με τα χέρια τους ή επειδή δεν καθαρίζονται σωστά μετά τη χρήση τουαλέτας.\nΤα συμπτώματα διαφέρουν ανάλογα με το μικρόβιο που προκαλεί την αιδοιοκολπίτιδα. Συχνότερα παρατηρούνται, είτε από το ίδιο το παιδί είτε από τη μητέρα, αυξημένα υγρά στο εσώρουχο. Το χρώμα των υγρών επίσης διαφέρει ανάλογα με την αιτία και μπορεί να είναι λευκό, κιτρινωπό, πράσινο ή κόκκινο, ενώ συχνά, τα υγρά αυτά είναι δύσοσμα . Άλλα συμπτώματα που μπορεί να εμφανιστούν είναι ο ερεθισμός στην περιοχή των έξω γεννητικών οργάνων, κνησμός (φαγούρα), πόνος ή και πρήξιμο. Εάν το παιδί διαμαρτύρεται και για ενοχλήσεις κατά την ούρηση, είναι πιθανό η μόλυνση να έχει επεκταθεί και στο ουροποιητικό σύστημα, εκτός αν υπάρχει ερεθισμός στο έξω στόμιο της ουρήθρας.\nΓια να γίνει σωστά η διάγνωση και να ακολουθήσει η κατάλληλη θεραπεία πρέπει πρώτα να γίνει μια λεπτομερής λήψη ιστορικού του παιδιού και να ακολουθήσει φυσική εξέταση και εργαστηριακές εξετάσεις.\nΓια σοβαρές και επίμονες αιδοιοκολπίτιδες, απαραίτητη εξέταση που θα κατευθύνει και τη διάγνωση, είναι η καλλιέργεια του κολπικού υγρού. Με την εξέταση αυτή φαίνεται με ακρίβεια ποιο είναι το υπεύθυνο μικρόβιο για την πρόκληση της αιδοιοκολπίτιδας. Στο σημείο αυτό πρέπει να τονιστεί ότι, η λήψη του υγρού πρέπει να γίνει από το βάθος του κόλπου, πίσω από τον παρθενικό υμένα και όχι από την περιοχή των έξω γεννητικών οργάνων, όπως εσφαλμένα γίνεται συνήθως. Μία λανθασμένη λήψη οδηγεί σχεδόν πάντα σε λάνθασμένο αποτελέσματα της καλλιέργειας και στη συνεχεία σε αναποτελεσματική θεραπευτική αγωγή, που επιβαρύνει το μικρό κορίτσι. Τέλος, ενδέχεται να χρειαστούν και συμπληρωματικές εξετάσεις όπως καλλιέργειες ούρων και κοπράνων.\nΗ παρουσία "ξένου σώματος" μέσα στον κόλπο αποτελεί μία ιδιαίτερη περίπτωση και αιτία αιδοιοκολπίτιδας. Δεν είναι ασυνήθιστο στις μικρές ηλικίες τα παιδιά να τοποθετούν αντικείμενα, όπως μικρά κομμάτια από παιχνίδια ή χαρτί, στην περιοχή των γεννητικών οργάνων ακόμα και στον κόλπο τους, στο πλαίσιο της "αυτό-εξερεύνησής" τους ή κατά τη διάρκεια του παιχνιδιού. Τα αντικείμενα αυτά μέσα στον κόλπο ευνοούν την ανάπτυξη μικροβίων και προκαλούν αιδοιοκολπίτιδες, που, ανάλογα με τον μικροοργανισμό που είναι υπεύθυνος, μπορεί να έχουν πολύ σοβαρή και επικίνδυνη πορεία. .\nΤα συμπτώματα που συνοδεύουν αυτές τις καταστάσεις είναι η έντονη παρουσία υγρών, με ιδιαίτερα έντονη μυρωδιά, αλλά και η εμφάνιση αίματος σε κάποιες περιπτώσεις. Χαρακτηριστικό αυτών των περιπτώσεων είναι η επιμονή της μόλυνσης, η οποία εμφανίζεται επανειλημμένα και δεν υποχωρεί με τα αντιβιοτικά, ακόμη και αν έχει προηγηθεί σωστή εξέταση με καλλιέργεια κολπικού υγρού. Εάν υπάρχουν αυτές οι ενδείξεις γίνεται μια ειδική εξέταση, η παρθενοσκόπηση, κατά την οποία ο ιατρός με τη βοήθεια μικροσκοπικής κάμερας εξετάζει τον κόλπο του παιδιού και μπορεί να αφαιρέσει το ξένο σώμα.\nΗ αντιμετώπιση τέτοιων περιστατικών πρέπει να γίνει σωστά και άμεσα καθώς η παραμονή του μικροβίου για μεγάλο χρονικό διάστημα μπορεί να προκαλέσει συγκόλληση των μικρών χειλέων του αιδοίου (σύμμυση), αλλά και προβλήματα γονιμότητας κατά την ενηλικίωση. Η αντιμετώπιση της μικροβιακής αιδοιοκολπίτιδας γίνεται με τη χορήγηση των κατάλληλων αντιβιοτικών που θα προκύψουν από το αντιβιόγραμμα. Υπάρχουν περιπτώσεις που μπορεί να χρειαστεί συμπληρωματικά και τοπική θεραπεία.\nΠηγή: Παναγιώτης Χριστόπουλος, MD, MSc, PhD, IFEPAG, Μαιευτήρας Γυναικολόγος, Ειδικός Παιδογυναικολόγος, Διδάκτωρ Ιατρικής Σχολής Πανεπιστημίου Αθηνών\nΚΟΛΠΙΤΙΔΕΣ ΣΕ ΠΑΙΔΙΑ\nΚΟΛΠΙΤΙΔΕΣ ΣΕ ΜΙΚΡΗ ΗΛΙΚΙΑ


Κολάζ: Δέντρο με καρδιές σε καμβά - My Little World\nΚολάζ: Δέντρο με καρδιές σε καμβά\nΜιας και πλησιάζει η γιορτή του Αγίου Βαλεντίνου, βρήκα αφορμή για να ετοιμάσω ένα δώρο για τη μητέρα μου που πρόσφατα ανακαίνισε το δωμάτιό της και έχει μια γωνίτσα που νομίζω ότι θα της ταιριάζει ένας καμβάς όλο αγάπη! Αν και δεν είναι κάτι σπουδαίο, είναι φτιαγμένο με πολύ αγάπη και κλείνει μέσα του λίγη από τη θετική μου αύρα, μιας και το ετοίμασα με πολύ χαρά και μεράκι. Πρόκειται για έναν καμβά που πάνω του αντί για ζωγραφιά, έχω κάνει κολάζ τον κορμό ενός δέντρου με κατακόκκινες καρδιές για φύλλα!\nΠάμε να δούμε τι υλικά χρησιμοποίησα για να φτιάξω το δέντρο με καρδιές σε καμβά.\n-Κόκκινο φύλλο από αφρώδες χαρτί\nΤο πρώτο που έκανα ήταν να καρφώσω στο πίσω μέρος του καμβά, στο κέντρο, το κρεμαστράκι για να μπορεί να κρεμαστεί. Πάνω στο καφέ χαρτόνι σχεδίασα τον κορμό ενός δέντρου με τα κλαδιά του (υπολογίζοντας με το μάτι το ύψος του) και το έκοψα. Στην πίσω μεριά του κορμού του δέντρου άπλωσα κόλλα ατλακόλ και το κόλλησα στον καμβά. Μετά χρησιμοποίησα τις χάρτινες καρδιές ως πατρόν κι έκοψα πολλές καρδιές από το αφρώδες κόκκινο χαρτί. Με το πιστόλι σιλικόνης κόλλησα γύρω από τον κορμό του δέντρου τις καρδιές από το αφρώδες κόκκινο χαρτί δίνοντας το σχήμα που μου άρεσε. Τέλος, ψέκασα τον καμβά με το σπρέι φιξαρίσματος για προστασία κι ο καμβάς με το δέντρο με τις καρδιές ήταν έτοιμος.\nΤις επόμενες ημέρες θα το δώσω στη μητέρα μου, αλλά σσσσ….ουτ μη με μαρτυρήσετε (για να δούμε πόσο συχνά με διαβάζει, χεχεχε)!\n-Έχεις φελλούς? Φτιάξε μια καρδιά!\n-Ζωγραφίζουμε τις κούπες μας με καρδιές (κι όχι μόνο)\n-Valentines kids cards\nΑποκριάτικο καπέλο Καμηλοπάρδαλη + Δωρεάν Εκτυπώσιμο\nFebruary 13, 2018 at 8:46 am Reply\nFebruary 13, 2018 at 9:28 am Reply\nFebruary 13, 2018 at 9:30 am Reply\nFebruary 13, 2018 at 8:00 pm Reply\nFebruary 14, 2018 at 11:25 am Reply


Η καθημερινή επιρροή της Σελήνης από 23 έως 25 Ιουλίου - Astrology.gr\nΗ καθημερινή επιρροή της Σελήνης από 23 έως 25 Ιουλίου\nΗ μυστήρια γυναίκα μετά από ένα διήμερο bungee jumping σε extreme επιθυμίες, πατάει γερά στη γη και βρίσκεται έξω από την πόρτα του ζωδίου του Ταύρου, σήμερα 23/7 στις 7:58 το πρωί.\nΤην είσοδό της χωρίζουν μόνο 2’ λεπτά από την παράλληλη είσοδο του Ήλιου στο Λέοντα στις 8:00 και η κόντρα αυτή, ξεκινά την ημέρα με εύφλεκτη προδιάθεση.\nΣτις 8:36 όμως, το εξάγωνο με τον Ποσειδώνα εξισορροπεί, προσφέροντάς μας απασχόληση με εργοδότη τη φαντασία, που μας βάζει να επικεντρωθούμε σε καλλιτεχνικές, γαστρονομικές και ερωτικές απολαύσεις.\nΩς το απόγευμα θα έχουμε θα έχουμε γίνει ιδιαίτερα δοτικοί, σαν εθελοντές που προσφέρονται και προσφέρουν.\nΣτις 19:12 το τρίγωνο με τον Πλούτωνα εξακολουθεί να ξοδεύει την ενέργειά μας εποικοδομητικά, αφού η συναισθηματική ένταση που προκαλεί, διοχετεύεται αμέσως σαν νερό σε σφουγγάρι που ξεπλένει τις τοξίνες του δέρματος.\nΗ μεθοδικότητα και η πρακτική εξάσκηση της ημέρας, προσδίδει την αίσθηση του κύρους, επιδιορθώνοντας κάθε χαλασμένη διάθεση, με αριστοτεχνικό τρόπο.\nΟι απολαβές της μέρας κορυφώνονται το βράδυ με τη σύνοδο με το Δία, που πραγματοποιείται 18’ μετά τα μεσάνυχτα της 24/7 πλέον.\nΗ ευχάριστη διάθεση, η πληρότητα και η εξευγενισμένη συμπεριφορά, μας δένουν με αγαπημένα πρόσωπα και δημιουργούν μια γερή βάση εμπιστοσύνης και αλληλοκατανόησης.\nΌλη η υπόλοιπη ημέρα θα συνοδευτεί από αυτή την ποιότητα, την οποία θα αποτυπώσουμε παντού, από τον εργασιακό μας χώρο, το χώρο του σπιτιού, έως και τις παντός είδους σχέσεις μας. Η αφοσίωσή μας σε ότι κάνουμε, μας δίνει το μεγαλύτερο επιτόκιο από κάθε άλλη μας κατάθεση.\nΣτις 25/7 στις 11:44 το πρωί, μας περιμένει άλλη μια συναρπαστική ημέρα, αφού ξεκινά με το εξάγωνο με την Αφροδίτη, που μας φέρνει σε επαφή με φίλους, καλλιτεχνικές δραστηριότητες και οικονομικές συνδιαλλαγές, που αναπτερώνουν το ηθικό, ευφραίνοντας καρδιά και νου.\nΣτις 16:12 το μεσημέρι το τετράγωνο με τον Ερμή κάνει τη διάθεση κάπως ευμετάβλητη, πιο πολύ γιατί ανησυχούμε, μήπως τελειώσει ξαφνικά το απόθεμα του τόσο καλού κρασιού στο βαρέλι της συγκομιδής μας.\nΣτις 19:35 η Σελήνη μπαίνει στο ζώδιο των Διδύμων κάπως αναστατωμένη και παραπατώντας, αλλά σύντομα θα μας ξαναγεμίσει τα ποτήρια, για άλλον ένα διήμερο απολαυστικό γύρο.


7 επιλογές εφαρμογής κατασκοπείας για να μάθετε αν προδοθείτε!\nΓνωρίζετε εκείνες τις τηλεοπτικές σειρές και ταινίες όπου ένα άτομο προσέλαβε έναν ιδιωτικό ντετέκτιβ για να μάθει αν προδόθηκε; Παρά το γεγονός ότι ήταν προκλητικό, πάντα φαινόταν υπερβολικό να ανοίξει το πορτοφόλι για να ερευνήσει τον σύζυγο. Χάρη στην τεχνολογία, σήμερα διαθέτουμε ψηφιακούς ντετέκτιβ. Κάποια εφαρμογή κατασκοπείας μπορεί να κάνει έρευνα χωρίς να σας χρεώσει τίποτα (ή σχεδόν τίποτα).\nΕίναι πολύ απλές και εύχρηστες εφαρμογές και είναι διαθέσιμες για Android και IOS. Σας επιτρέπουν να μάθετε σε ποια μέρη έχει πάει το άλλο άτομο, με τον οποίο ανταλλάσσουν μηνύματα και τους αριθμούς με τους οποίους επικοινωνούν συχνά.\nΕάν δεν είστε παρανοϊκοί και είστε καλοί με τη σχέση σας, αυτές οι εφαρμογές λειτουργούν επίσης για να παρακολουθείτε τα παιδιά σας. Αλλά είναι καλό να γνωρίζουμε ότι αυτές οι εφαρμογές δεν είναι μυστικές και υπάρχει πιθανότητα το άλλο άτομο να ανακαλύψει ότι σας κατασκοπεύουν.\nΕίστε περίεργοι και θέλετε να μάθετε περισσότερα; Η Γυναικεία Περιοχή έχει χωρίσει 7 εφαρμογές κατασκοπείας για να μάθετε αν προδοθείτε.\nΡίξτε μια ματιά σε 7 επιλογές εφαρμογής κατασκοπείας για να μάθετε εάν προδοθείτε!\nΕάν γνωρίζετε τον κωδικό πρόσβασης Google του συνεργάτη σας, απλώς εγκαταστήστε την εφαρμογή στο gadget και αποκτήστε πρόσβαση στη διεύθυνση androidonweb.com. Εντάξει, τώρα μπορείτε να δείτε διάφορα δεδομένα από τη συσκευή, χρησιμοποιώντας οποιονδήποτε υπολογιστή. Εκτός από την τοποθεσία της συσκευής σε πραγματικό χρόνο, μπορείτε να καταργήσετε την ανάγκη για άδεια παρακολούθησης και να ελέγχετε πάντα τα μηνύματα που αποστέλλονται, λαμβάνονται, οι επαφές που προστίθενται και η συλλογή εικόνων. Λειτουργεί μόνο για Android.\n2 - Τηλεφωνικό\nΑυτή η εφαρμογή σάς δίνει τον έλεγχο των κλήσεων, των μηνυμάτων και των επαφών σε οποιαδήποτε συσκευή εκτελείται στον λογαριασμό σας. Με αυτήν την εφαρμογή μπορείτε να προσδιορίσετε ποιοι αριθμοί καλούν και ο χρόνος κλήσης. Επιπλέον, υπάρχει σύγκριση μεταξύ των πιο συνδεδεμένων αριθμών και του χρόνου που ξοδεύεται περισσότερο σε μια κλήση. Μόνο για Android.\n3 - Εγγραφή κλήσεων\nΑυτή η εφαρμογή κατασκοπείας λειτουργεί για όποιον θέλει να καταγράψει τις κλήσεις του άλλου ατόμου. Επιτρέπει την αποθήκευση όλων των συνομιλιών. Επιπλέον, μπορείτε να απενεργοποιήσετε τις ειδοποιήσεις, ώστε να μην εμφανίζονται στο τέλος κάθε εγγεγραμμένης κλήσης. Μόνο για Android.\nΤο GPS Tracker Pro εστιάζει μόνο στη γεωγραφική τοποθεσία της συσκευής. Μπορείτε να ελέγξετε πού βρίσκεται αυτή η συσκευή, ανεξάρτητα από το πού βρίσκεται. Η εφαρμογή είναι πολύ πρακτική για όσους θέλουν να παρακολουθούν ένα τηλέφωνο Android χρησιμοποιώντας άλλο gadget, επίσης με το Android.\nΤο TeamViewer εργάζεται για την παρακολούθηση οποιουδήποτε υπολογιστή σε μεγάλη απόσταση. Μπορείτε να ελέγξετε όλα όσα συμβαίνουν σε αυτό το μηχάνημα, ακόμα κι αν δεν είστε κοντά σε αυτό. Λειτουργεί τόσο για υπολογιστές της Apple όσο και για οποιαδήποτε άλλη μάρκα.\n6 - Βρείτε τους φίλους μου\nΤο Find My Friends είναι μια εφαρμογή από την ίδια την Apple - έτσι λειτουργεί μόνο για IOS. Για αυτόν τον λόγο, θα λειτουργήσει μόνο, εάν πρόκειται να κατασκοπεύσει κάποιο άλλο IOS. Αυτή η εφαρμογή μπορεί να ελέγξει τη θέση των επαφών σας, ενώ έχουν απενεργοποιήσει το κλειδί "Απόκρυψη από ακόλουθους".\nΓιατί να μην κατασκοπεύετε ποιος σας κατασκοπεύει; Σωστά. Βασικά, εάν είστε ύποπτοι ότι κάποιος σας παρακολουθεί, κατεβάστε το iTrust. Παρεμπιπτόντως, παρεμπιπτόντως, μπορείτε να μάθετε εάν κάποιος κάνει βρωμιά με το κινητό σας τηλέφωνο.\nΔηλαδή, η εφαρμογή θα παρακολουθεί τις προσπάθειες οποιουδήποτε να εισέλθει στη συσκευή σας κάθε φορά που αφήνετε το smartphone σας μόνο του με το σύστημα ανοιχτό. Λειτουργεί μόνο για iPhone.\nΣας άρεσε αυτό το άρθρο; Τότε θα σας αρέσει επίσης: 15 καλύτερες εφαρμογές για την επεξεργασία φωτογραφιών, όπως bloggers


Η εφημερίδα του Βαλτινού: 26 Οκτ 2011\nΜιλάει ένας στρατιώτης του Α΄ παγκοσμίου πολέμου\nΠαρουσιάζουμε παρακάτω μια αφήγηση, του αείμνηστου Γιώργου Σταμούλη, από το βιβλίο «Θεσσαλία 1881 – 1981. Εκατό χρόνια ζωή» της Μαρούλας Κλιάφα.\nΟ Γιώργος Σταμούλης του Στεφάνου και της Σταμούλως, γεννήθηκε το 1894 στο Βαλτινό και πέθανε το 1982\nΉμουνα κληρωτός το ΄14. Υπηρετούσα στις Σέρρες.\nΆμα τσακατίστηκε ο βασιλεύς Κωνσταντίνος με τον Βενιζέλο μας λένε οι αξιωματικοί μας: «θα πάμε στην Καβάλα». Ξεκινήσαμε για την Καβάλα με τα πόδια. Οι Εγγλέζοι μας βαρούσαν από πάνω με τ΄ αεροπλάνα. Τάχα δεν ήξεραν πως ήμασταν ελληνικός στρατός.\nΤρεις μέρες κάναμε να φτάσουμε στην Καβάλα. Νηστεία. Τρεις μέρες τρώγαμε γαλέτα.\nΑπό κοντά μας λεν: «Θα πάμε στη Δράμα». Ξεκινήσαμε πάλι, νηστικοί και κακορίζικοι.\nΆμα φτάσαμε εκεί βράσαν φασούλια και μας δώσαν. Ένα καζάνι μεγάλο ήταν. Θυμάμαι ένα στρατιώτη από τη Τσιάρα, Μπούγλα τονε λέγαν, έφαγε πολλά φασούλια κι έσκασε για σημάδι. Πέθανε.\nΕκεί στη Δράμα συνεννοένται αυτοί οι μεγάλοι, τα κέρατα οι αξιωματικοί και μας λεν: «Τώρα, παιδιά, θα φύγουμε δια μέσου Κορυτσάς».\nΜας βάλαν αποστολές αποστολές στην αμαξοστοιχία κι ύστερα από μεγάλο ταξίδι βρεθήκαμε στη Γερμανία.\n«Εδώ, παιδιά, μας λεν, θα περάσουμε καλά» και μας έδωσαν να φάμε. Φάγαμε μακαρόνια. Ψωμί ντιπ. Άμα φάγαμε μας λέν οι αξιωματικοί: «Τώρα παιδιά, θα πάμε με βήμα στην πόλη. Ο ελληνικός στρατός είναι περήφανος». Μας είπαν τέτοια πολλά και μας βάλαν στο φιλότιμο.\nΜπήκαμε στη γραμμή, μπροστά μουζικές και ίσα στην πόλη Γκαίρλιτς τη λέγαν.\nΕκεί βρήκαμε κι άλλους στρατιώτες. Είχαν έρθει μπροστύτερα μ΄άλλη αποστολή.\n«Τι γένεται εδώ, μωρέ παιδιά;» ρωτάμε. «Σφίχτε την κοιλιά σας μ΄ένα λουρί, μας λέν, για να βαστάξ΄τι».\nΕμείς αρχίσαμε να φωνάζουμε τότε στους αξιωματικούς μας. «Τι μας φέρατε εδώ;» «Σωπάτε, μας λέγαν, θα μας δώσουν οι Γερμανοί να να φάμε».


Η Λαμία έβαλε φρένο στην ΑΕΚ(0-0) – Athlitiki\nΗ Λαμία έβαλε φρένο στην ΑΕΚ(0-0)\nΟ Καρέρα δεν έκανε το 3 στα 3 στον πάγκο της ΑΕΚ, καθώς μετά τις νίκες επί της Ξάνθης και του Αστέρα, η «γνωστή» Ένωση… κόλλησε στο 0-0 με την Λαμία. Το δοκάρι του Γιακουμάκη η καλύτερη στιγμή για τον Δικέφαλο. Παραμένει αήττητη στην έδρα της η ομάδα του Μάντζιου.\nΣτάση… Λαμία για την ΑΕΚ, η οποία πραγματοποιώντας μια κακή εμφάνιση έμεινε στο 0-0, χάνοντας τους πρώτους της βαθμούς με τον Μάσιμο Καρέρα στον πάγκο. Το νικηφόρο σερί των τριών αγώνων πήρε τέλος για τους κιτρινόμαυρους, οι οποίοι παρουσίασαν ξανά πάρα πολλά προβλήματα στην ανάπτυξη και στη δημιουργία απέναντι σε μια συμπαγή Λαμία, σε ένα ματς με λίγες πραγματικά καλές στιγμές και αρκετές μονομαχίες. Η Λαμία είχε δοκάρι στο 9′ σε εκτέλεση φάουλ του Βασιλόγιαννη (έπειτα από απόκρουση του Τσιντώτα), ενώ και η ΑΕΚ στο 79′ βρήκε το οριζόντιο σε προβολή του Γιακουμάκη που είχε περάσει ως αλλαγή στο τέλος του πρώτου μέρους στη θέση του τραυματία Ολιβέιρα. Από την πλευρά της η Ένωση φωνάζει για πέναλτι στον Αλμπάνη στο 72′, όταν έπεσε έπειτα από σπρώξιμο του Ρόμανιτς μέσα στην περιοχή. Η Λαμία επιβεβαίωσε για άλλη μια φορά ότι πρόκειται για μια σκληροτράχηλη και καλοδουλεμένη ομάδα με τον Μάντζιο στον πάγκο και η ΑΕΚ ότι χρειάζεται πάρα πολλή δουλειά και ποιοτικές προσθήκες τον Ιανουάριο.\nΜεγάλο πρόβλημα στην επιθετική ανάπτυξη η ΑΕΚ, έχασε με τραυματισμό τον Ολιβέιρα\nΑν και στον αρχικό σχηματισμό που έδωσε η ΑΕΚ φαινόταν ότι ο Καρέρα θα διατηρούσε το 3-5-2 για τρίτο συνεχόμενο ματς, τελικά η Ένωση παρατάχθηκε στο χορτάρι με τετράδα στην άμυνα. Τον Μπακάκη ως δεξί μπακ με τον Παουλίνιο μπροστά του και τον Λόπες στα αριστερά, έχοντας στην πλευρά του τον Μάνταλο απέναντι στο 4-2-3-1 της Λαμίας του Μάντζιου. Με τη συμπλήρωση πέντε λεπτών η ΑΕΚ απείλησε όταν ο Λιβάια με ατομική ενέργεια και κάθετη έβγαλε τον Ολιβέιρα σε πλεονεκτική θέση για γκολ, αλλά ο Θεοδωρόπουλος έσωσε στη γωνία του σε κόρνερ. Η Λαμία απάντησε στο 9′ όταν ο Τσιντώτας με εντυπωσιακή απόκρουση σε εκτέλεση φάουλ του Βασιλόγιαννη και με τη βοήθεια του δοκαριού κράτησε ανέπαφη την εστία του.\nΗ ΑΕΚ είχε εμφανέστατο πρόβλημα ξανά στη δημιουργία, καθώς δεν έπαιρνε το παραμικρό σε αυτόν τον τομέα ούτε τον άξονα αλλά ούτε και από τις πτέρυγες, με το ματς να έχει δυνατές μονομαχίες. Στο 17′ το σουτ του Ολιβέιρα από πλάγια θέση μέσα στην περιοχή πέρασε άουτ με τον Καρέρα στη συνέχεια να αλλάζει θέσεις με τον Λιβάια να περνάει από τα αριστερά και τον Μάνταλο σε ρόλο δεκαριού. Ωστόσο η Ένωση δεν γινόταν απειλητική απέναντι σε μια καλά οργανωμένη Λαμία. Σαν να μην έφτανε αυτό για την ΑΕΚ, στο τέλος του πρώτου μέρους, ο Ολιβέιρα χρειάστηκε να αποχωρήσει με πρόβλημα τραυματισμού με τον Γιακουμάκη να τον αντικαθιστά. Ο τελευταίος στις καθυστερήσεις του πρώτου μέρους έπειτα από εκτέλεση φάουλ του Μάνταλου πήρε την κεφαλιά από πολύ καλή θέση μέσα στην περιοχή, αλλά η μπάλα πέρασε άουτ.\nΔοκάρι με τον Γιακουμάκη στο 79′, φωνάζει για πέναλτι στον Αλμπάνη η ΑΕΚ\nΜε την έναρξη του δευτέρου μέρους ο Αλμπάνης πέρασε στον αγωνιστικό χώρο στη θέση του Μπακάκη, με τον Παουλίνιο να περνάει σε ρόλο δεξιού μπακ. Στο 49′ μια κάκιστη αμυντική αντίδραση των παικτών της ΑΕΚ λίγο έλειψε να κοστίσει στους κιτρινόμαυρους. Ο Σιμόες γύρισε απρόσεκτα με το κεφάλι στον Τσιντώτα, ο Τιρόνε μπήκε στη φάση βάζοντας την προβολή, η μπάλα κόντραρε πάνω στον κίπερ της ΑΕΚ και ο Βράνιες απομάκρυνε σωτήρια πριν αυτή περάσει τη γραμμή. Το σκηνικό δεν άλλαζε, με την ΑΕΚ να μην απειλεί και τη Λαμία να προσπαθεί να «χτυπήσει» από στημένες μπάλες. Στο 65′ ο Τιρόνε με εκτέλεση κόρνερ έφερε την μπάλα στο πίσω δοκάρι, αλλά η κεφαλιά του ανενόχλητου Μπεχαράνο πέρασε άουτ.\nΟ Καρέρα προσπαθούσε να βρει τρόπο για να βγάλει η ΑΕΚ κάτι ουσιώδες μεσοεπιθετικά, αλλάζοντας τον σχηματισμό από 4-2-3-1 σε 4-3-3. Στο 72′ ο δραστήριος Λιβάια τροφοδότησε από τα δεξιά τον Αλμπάνη, ο οποίος έπεσε μέσα στην περιοχή από σπρώξιμο του Ρόμανιτς, ωστόσο ο Σκουλάς δεν έδειξε τίποτα, ενώ δεν κλήθηκε ούτε από το VAR για να τσεκάρει τη φάση. Επτά λεπτά αργότερα η Ένωση από μια στημένη φάση πλησίασε όσο ποτέ ξανά μέσα στο ματς από το να ανοίξει το σκορ. Ο Λόπες εκτέλεσε το φάουλ, η μπάλα κόντραρε στο τείχος και ο Γιακουμάκης με προβολή βρήκε το οριζόντιο! Η ΑΕΚ άρχιζε να πιέζει στο τελευταίο δεκάλεπτο. Ο Λιβάια στο 85′ έπιασε το αριστερό, αλλά η μπάλα αλλοιώθηκε στην προβολή του Αντέτζο και πέρασε λίγο πάνω από τα δοκάρια. Στις καθυστερήσεις ο Κροάτης προσπάθησε να απειλήσει με γυριστό, το οποίο μπλόκαρε ο Θεοδωρόπουλος, ενώ από την άλλη πλευρά ο Μπεχαράνο απείλησε με δικό του σουτ, το οποίο έβγαλε ο Τσιντώτας. Αυτές ήταν οι τελευταίες φάσεις στο ματς με την Ένωση να χάνει δύο βαθμούς στην πόλη της Φθιώτιδας.


ΟΙΚΟ.ΠΟΛΙ.Σ.: «Αιχμαλώτισαν» την Αθήνα σε έναν εργολάβο - γράφει η οικονομική εφημερίδα ΑΞΙΑ 13/12/08 για το MALL στο Βοτανικό και τον κ.Βωβό\n«Αιχμαλώτισαν» την Αθήνα σε έναν εργολάβο - γράφει η οικονομική εφημερίδα ΑΞΙΑ 13/12/08 για το MALL στο Βοτανικό και τον κ.Βωβό\n Ποιοι και γιατί κατάστησαν τον εργολάβο Βωβό απαραίτητο στοιχείο και βασική προϋπόθεση της Διπλής Ανάπλασης?\n Τι έχουν να μας πουν γι΄ αυτό ο δήμαρχος Αθηναίων κ.Κακλαμάνης, η πρώην δήμαρχος κ.Μπακογιάννη, η Εθνική Τράπεζα, το ΥΠΕΧΩΔΕ και ειδικά ο κ.Σουφλιάς, ο υπ.Οικονομίας κ.Αλογοσκούφης, αλλά και η αξιωματική αντιπολίτευση, όπως για παράδειγμα ο κ.Σκανδαλίδης και ο προκάτοχός του κ.Παπουτσής;\nΕίναι πραγματικά απίστευτο αυτό που συμβαίνει. Και από μόνο του υποδηλώνει αναμφίβολα το μέγεθος του σκανδάλου. Αν δεν έχετε αντιληφθεί, εκείνο που απερίφραστα προκύπτει μετά την παρέμβαση του Συμβούλιου της Επικρατείας, σχετικά με το εμπορικό κέντρο – μαμούθ του εργολάβου Βωβού (50.000 τ.μ.) είναι ότι ΧΩΡΙΣ ΤΟΝ ΒΩΒΟ και το ΕΜΠΟΡΙΚΟ ΚΕΝΤΡΟ ΔΕΝ μπορεί να πραγματοποιηθεί ΔΙΠΛΗ ΑΝΑΠΛΑΣΗ. Ποιος άραγε κατέστησε τον εργολάβο Βωβό βασικό μέρος του σχεδίου της Διπλής Ανάπλασης; Πως ξαφνικά χωρίς το εμπορικό του κέντρο ΔΕΝ υφίσταται η ανάπλαση του Ελαιώνα; Από πού κι ως πού; Πως εμπλέκεται; Ποιος ο θεσμικός του ρόλος στην υπόθεση; Γιατί δεν γίνεται τίποτε χωρίς αυτόν; Ποιοι τον έβαλαν στο παιχνίδι παρέχοντάς του προνομιακή πληροφόρηση, όταν πήγε και αγόρασε το ακίνητο της ETMA; Γιατί στη συνέχεια διπλασιάστηκαν οι συντελεστές δόμησης και άλλαξαν οι χρήσεις γης; Γιατί η Εθνική, ο δήμος και όσοι εμπλέκονται ΔΕΝ αγόρασαν το ακίνητο της ΕΤΜΑ αλλά το άφησαν να το αγοράσει ο Βωβός, όταν εκ των υστέρων ο ίδιος ο Βωβός με επίσημη ανακοίνωσή του χθες, όπως και ο Ρυθμιστικός Οργανισμός της Αθήνας ομολογούν ότι, χωρίς Εμπορικό Κέντρο ΔΕΝ ΓΙΝΕΤΑΙ ΔΙΠΛΗ ΑΝΑΠΛΑΣΗ; Τούτο από μόνο του δεν ΕΓΕΙΡΕΙ ευθύνες για τους εμπλεκόμενους; Για εκείνους που έλαβαν τις αποφάσεις; Και γιατί ΔΕΝ το δημοσιοποίησαν επίσημα ΟΤΙ μέρος της Διπλής Ανάπλασης είναι ΚΑΙ το ΕΜΠΟΡΙΚΟ ΚΕΝΤΡΟ του Βωβού και ότι χωρίς αυτό ΔΕΝ ΓΙΝΕΤΑΙ ΓΗΠΕΔΟ; Γιατί το απέκρυψαν τα θεσμικά όργανα του δήμου και της κυβέρνησης από τους οπαδούς του Παναθηναϊκού, τους οποίους τώρα βάζουν σε περιπέτεια;\nΣτη συνέχεια υπάρχουν τρία ακόμα σχόλια και ερωτήματα και σ΄ ένα απ΄ αυτά με τίτλο «ΤΟ ΓΗΠΕΔΟ ΠΡΕΠΕΙ ΝΑ ΓΙΝΕΙ» αναφέρεται ότι «πρέπει να κληθούν να δώσουν εξηγήσεις ΟΣΟΙ θεσμικοί παράγοντες ευθύνονται για την ευθεία διασύνδεση του Εμπορικού Κέντρου από το οποίο κερδοσκοπεί ένας ιδιώτης, αφενός με τη Διπλή Ανάπλαση και το περιβάλλον, αφετέρου με το γήπεδο του Παναθηναϊκού, τον οποίο οι μέχρι σήμερα αποφάσεις έχουν αιχμαλωτίσει άδικα»\nΕμείς όμως εκτιμούμε ότι η κατασκευή του γηπέδου του ΠΑΟ είναι προϋπόθεση για να τσιμενταριστεί ολόκληρη η περιοχή του Ελαιώνα. Όλα ξεκίνησαν και συνδέονται με το γήπεδο.\nΑναρτήθηκε από OIKO.ΠΟΛΙ.Σ. Χαϊδαρίου στις Δευτέρα, Δεκεμβρίου 15, 2008


Ο τερματοφύλακας της Ρεάλ που σταμάτησε την Ιταλική επίθεση, επί Μουσολίνι. Τον έβγαλαν από το γήπεδο αναίσθητο. Είναι αυτός που άλλαξε το ρόλο του τερματοφύλακα (βίντεο) - ΜΗΧΑΝΗ ΤΟΥ ΧΡΟΝΟΥ\nΤο 1934 η Ιταλία διοργάνωσε το Μουντιάλ και Μουσολίνι ήθελε πάση θυσία να κατακτήσει το τρόπαιο για να αποδείξει την ανωτερότητα του έθνους και να γνωρίσει τη συνηθισμένη αποθέωση από τον λαό.\nΟι «ατζούρι» είχαν πράγματι μια πολύ καλή ομάδα, όμως το εμπόδιο στα προημιτελικά άκουγε στο όνομα, Ζαμόρα.\nΟ Καταλανός τερματοφύλακας απέκρουε με λύσσα τις ιταλικές επιθέσεις και στο ημίχρονο το σκορ ήταν 1-1. Στο δεύτερο μέρος άρχισε το βρώμικο παιχνίδι, που μαρτυρούσε ότι στην ανάπαυλα είχε δοθεί εντολή να βγει από τη μέση ο «πύργος» που υπήρχε μπροστά από τα ισπανικά καρέ.\nΟ Ζαμόρα δέχτηκε πολλά χτυπήματα εκτός φάσης, αλλά ο διαιτητής δεν τιμωρούσε τους Ιταλούς. Ο σπουδαίος τερματοφύλακας έφυγε υποβασταζόμενος από το παιχνίδι και στη ρεβάνς ήταν τραυματίας. Η Ιταλία κέρδισε με 1-0 την Ισπανία και προκρίθηκε.\nΔείτε ένα σύντομο βίντεο από τον πρίφημο αγώνα του 1934. Σε κάποια σημεία (0,07΄΄- 0,23΄΄’) φαίνονται οι αγκωνιές που δέχεται ο Ζαμόρα.\nΑνάμεσα σε Μπαρτσελόνα και Ρεάλ\n«Ο Θεϊκός» (Εl Divino) ήταν το παρατσούκλι του Ρικάρντο Θαμόρα Μαρτίνες, γνωστού ως Ζαμόρα, του ισπανού τερματοφύλακα που μεσουράνησε στο ευρωπαϊκό ποδόσφαιρό τις πρώτες δεκαετίες του προηγούμενου αιώνα.\nΟ Ζαμόρα ήταν ο ποδοσφαιριστής που έδωσε νόημα στο πόστο κάτω από τα δοκάρια. Έβγαινε από την εστία του, έπεφτε με θάρρος στα πόδια των αντιπάλων του, είχε γρήγορα αντανακλαστικά και έκανε σπουδαίες επεμβάσεις. Με μια κουβέντα: ήταν ο πρώτος τερματοφύλακας που έπαιζε με ουσία και θέαμα διαμορφώνοντας το ρόλο του γκολγκίπερ στο σύγχρονο ποδόσφαιρο.\nΗ τραγιάσκα για τον ήλιο και το ζιβάγκο για τα χτυπήματα\nΜέχρι τότε, στο τέρμα έπαιζε όποιος μπορούσε απλώς να συγκρατήσει καλύτερα τη μπάλα με τα χέρια του, όπως συμβαίνει και με τα παιδιά που παίζουν στις αλάνες.\nΜετά τον Ζαμόρα, η θέση του τερματοφύλακα απέκτησε μεγαλύτερη αξία και οι προπονητές ζητούσαν πλέον περισσότερα πράγματα από τους παίχτες που κάθονταν κάτω από τα γκολπόστ και όχι μόνο να πιάνουν τη μπάλα.\nΟ Ζαμόρα έκανε σπουδαία καριέρα στη Ρεάλ Μαδρίτης, αλλά ήταν ένα παιδί γέννημα – θέμα της Βαρκελώνης.\nΓεννήθηκε το 1901 από γιατρούς γονείς, οι οποίοι, ειδικά εκείνη την εποχή, δεν ενθουσιάστηκαν καθόλου όταν ο γιος τους τους ανακοίνωσε ότι θέλει να ασχοληθεί με το ποδόσφαιρο.\nΟ μικρός Ρικάρδο όμως είχε ταλέντο και φυσικά χαρίσματα. Ύψος 1,94 μ., δύναμη, αλτικότητα και αντίληψη του χώρου. Σε ηλικία μόλις 14 ετών έγινε βασικός στην τοπική ομάδα Ουνιβερσιτιάρι και δύο χρόνια αργότερα μεταπήδησε στην Εσπανιόλ.\nΕκεί σε τρεις σεζόν μάζεψε μόνο 10 φορές τη μπάλα από τα δίχτυα του πετυχαίνοντας ένα ασύλληπτο ρεκόρ που τον έκανε θρύλο. Η πόρτα της Εθνικής Ισπανίας άνοιξε διάπλατα και το 1920 ο Ζαμόρα πήρε το ασημένιο μετάλλιο στους Ολυμπιακούς Αγώνες της Αμβέρσας.\nΛίγα χρόνια αργότερα, φόρεσε τη φανέλα της Μπαρτσελόνα με την οποία κατέκτησε τρία πρωταθλήματα Καταλονίας και δύο κύπελλα.\nΟ Ζαμόρα φόρεσε πρώτη φορά τη φανέλλα της Εθνικής επειδή ο βασικός τερματοφύλακας τιμωρήθηκε για νυχτοπερπατήματα\nΤο 1930 υπέγραψε στη Ρεάλ προκαλώντας ρίγη ενθουσιασμού στη Μαδρίτη. Κάλυψε με ασφάλεια τα δίχτυα της βασίλισσας και γρήγορα έγινε ηγέτης της ομάδας τόσο με τα αθλητικά του προσόντα όσο και με την αγωνιστική του προσωπικότητα. Η Ρεάλ κέρδισε αήτητη τον τίτλο τη σεζόν 1931 – 1932, ενώ στην τελευταία του εμφάνιση με τη λευκή φανέλα, το 1936, σήκωσε το τρόπαιο του κυπέλλου Ισπανίας.\nΟ Ζαμόρα ήταν μανιώδης καπνιστής και λάτρης του κονιάκ\nΟ Ζαμόρα πυροδοτεί τον εθνικό διχασμό\nΣτην Ισπανία μαινόταν ο εμφύλιος και ο Ζαμόρα συνελήφθη από τους άνδρες του Φράνκο, κυρίως λόγω του πατέρα του, ο οποίος ήταν γνωστός για τις αναρχικές του απόψεις. Λέγεται όμως, ότι εξαιτίας της δημοφιλίας του γλίτωσε πολλές κακουχίες και μετά από λίγο καιρό κατάφερε να βγει από τη φυλακή και να πάει στη Γαλλία, όπου έκλεισε την αγωνιστική του σταδιοδρομία στη Νίκαια.\nΟ Ζαμόρα επέστρεψε στην Ισπανία το 1938 με αφορμή ένα φιλικό παιχνίδι ανάμεσα στην Εθνική Ισπανίας και τη Ρεάλ Σοσιεδάδ προς τιμήν των στρατιωτών του Φράνκο, προκαλώντας φυσικά τα αισθήματα των αντιφρονούντων.\nΜετά από ένα χρόνο ξεκίνησε την καριέρα του ως προπονητής και κέρδισε δύο πρωταθλήματα με την Ατλέτικο Μαδρίτης το 1940 και το 1941 και το σούπερ καπ του 1940. Το 1952 κάθισε για δύο αγώνες στον πάγκο της εθνικής Ισπανίας. Τελείωσε την καριέρα του ως προπονητής το 1961 στην Εσπανιόλ, την ομάδα στην οποία είχε ξεκινήσει το ποδόσφαιρό.\nΟ Ζαμόρα πέθανε στις 8 Σεπτεμβρίου του 1978 και περισσότεροι από 30 χιλιάδες Ισπανοί τον συνόδευσαν στην τελευταία του κατοικία.\nΔιαβάστε επίσης στη «ΜτΧ»:Ο καλύτερος τερματοφύλακας του κόσμου. Είχε ύψος 1,92 και βάρος 154 κιλά, αγωνίσθηκε στην Τσέλσι και ήταν ο πιο χοντρός ποδοσφαιριστής όλων των εποχών…\nΠοιο είναι το μυθικό συγκρότημα που φωτογραφίζεται σαν ποδοσφαιρική ομάδα; Λάτρευαν το ποδόσφαιρο και άλλαζαν ακόμη και την ώρα των ηχογραφήσεων για να παίξουν...


Το Σαραβάλι είναι πρώην κοινότητα και σήμερα δημοτικό διαμέρισμα του Δήμου Μεσσάτιδος στην Αχαΐα.\nΤο Σαραβάλι συνορεύει με την Πάτρα, Οβρυά, Πετρωτό και την Κρήνη. Στο Σαραβάλι ανήκουν οι οικισμοί των Δεμενίκων Μπάκαρι, Άγιος Στέφανος και Κεφαλοβρύσου. Το χωριό το διασχίζει η περιμετρική οδός της Πάτρας η οποία συνδέει τις εθνικές οδούς Πατρών-Τριπόλεως και Πατρών-Κορίνθου. Ο ποταμός Γλαύκος ή Λεύκας είναι το φυσικό του σύνορο με τον Δήμο Πατρέων.\nΣαραβάλι Αχαΐας (Tony Esopi from el)\nΗ ονομασία του οφείλεται στον Ντε Σαραβάλε, γάλλο φεουδάρχη της περιοχής, σταυροφόρο, ο οποίος είχε κτίσει στην περιοχή την οικία του, Κάστρο, απομεινάρια του οποίου υπάρχουν και σήμερα. Σύμφωνα με την παράδοση, στο κάστρο αυτό έμεινε, το 1425, ο Κωνσταντίνος Παλαιολόγος. Μια άλλη εκδοχή λέει ότι ονομάστηκε έτσι από τον Ιταλό φεουδάρχη της περιοχής, Ραϊνάλδο, ο οποίος καταγόταν από το Σαραβάλε (Saravale) της Βόρειας Ιταλίας.\nΣτην περιοχή του Αγίου Νικολάου έχουν βρεθεί κατάλοιπα βυζαντινού οικισμού, και ερείπια μεγαλοπρεπούς οικίας. Στην περιοχή που βρισκόταν το κάστρο βρέθηκαν ρωμαϊκές επιγραφές που αναφέρονταν στην 12η ρωμαϊκή λεγεώνα οι επιγραφές αυτές είναι άγνωστο από που μεταφέρθηκαν εκεί αφού ήταν εντοιχισμένες στα τείχη του κάστρου.\nΤο κάστρο είχε κατασκευαστή από φράγκους, άγνωστο ακριβώς πότε, αλλά σίγουρα μετά την εγκατάσταση των Φράγκων στην Πελοπόννησο το 1205. Χρησιμοποιούταν σαν κατοικία του εκάστοτε φεουδάρχη της περιοχής, βρισκόταν κοντά στην πόλη και σε στρατηγικό σημείο για την άμυνα της. Σε ενετικές απογραφές το βρίσκουμε με την ονομασία Sarravalle ή Saravale και αργότερα σαν Seravali.\nΤο κάστρο ήταν μικρό, είχε κυκλικό σχήμα και περίβολο. Υπήρχε και υπόνομος από το κάστρο προς τους αγρούς και χρησίμευε σε περιπτώσεις πολιορκίας.\nΑναφέρετε σε όλους τους κατάλογους των κάστρων της Αχαΐας υπό την δικαιοδοσία άλλοτε του λατίνου αρχιεπίσκοπου Πάτρας ή διαφόρων ιδιοκτητών του. Από ιστορικούς το κάστρο του Σαραβαλίου ταυτίζετε και με το κάστρο του δάσους ή αυτό της πεδιάδος Πατρών τα οποία η θέση τους είναι άγνωστη σήμερα.\nΤο 1429 το πολιόρκησε και το εκπόρθησε ο Κωνσταντίνος Παλαιολόγος στην προσπάθεια του να απελευθερώσει την Πάτρα από τους Φράγκους. Έμεινε στη δικαιοδοσία των Παλαιολόγων μέχρι την κατάληψη της Αχαΐας από τους Τούρκους το 1460.\nΣτα Ορλωφικά έπαιξε ενεργό ρόλο και αναφέρεται το επόμενο έτος, 1467, σε κατάλογο κάστρων της Αχαΐας σαν κατεστραμμένο. Σε κατάλογο του έτους 1471 αναφέρεται επισκευασμένο και σε χρήση, από τότε δεν υπάρχει ξανά αναφορά για το κάστρο.\nΣήμερα το κάστρο δεν υπάρχει εκτός από ένα μικρό τμήμα του τείχους του που χρησιμεύει σαν μαντρότοιχος. Στην θέση του είναι η κεντρική πλατεία του Σαραβαλίου.\nΣτις 9 Μαρτίου 1821 στις τοποθεσίες του Πετρωτού Παλαιόπυργος και νερόμυλος του σαϊταγά έγινε η γνωστή, Μάχη του Σαραβαλίου. Η μάχη έγινε ανάμεσα στον Κολοκοτρώνη και τους Τούρκους που ήταν κλεισμένοι στο κάστρο της Πάτρας.Ήταν κατά την πρώτη πολιορκία της πόλης απο τους Έλληνες και στο χωριό είχε στρατοπεδεύσει και είχε το στρατηγείο όλων των ελληνικών δυνάμεων ο Θεόδωρος Κολοκοτρώνης. Κάθε χρόνο σε ανάμνηση της μάχης γίνονται εορταστικές εκδηλώσεις και αναπαράστασή της.\n1978-1982 Νίκος Μάσαχος\n1982-1990 Χρήστος Γιαννακόπουλος\n1990-1998 Χαράλαμπος Τσελέπης\nΤο Σαραβάλι έχει 1 Νηπιαγωγείο, 1 Δημοτικό και 1 Γυμνάσιο. Αρχικά όλα τα σχολεία αυτά βρίσκονταν στο ίδιο κτίριο, ενώ αργότερα χτίστηκε νέο κτίριο για το Γυμνάσιο σε διαφορετική τοποθεσία. Σχεδόν όλα τα παιδιά των οικογενειών που κατοικούν στο Σαραβάλι παρακολουθούν το Νηπιαγωγείο και το Δημοτικό στο Σαραβάλι. Στην συνέχεια λίγα παιδιά συνεχίζουν στο Γυμνάσιο Σαραβαλίου καθώς πολλά από αυτά γράφονται σε κάποιο Γυμνάσιο της Πάτρας. Τέλος, όσα από τα παιδιά που παρακολούθησαν το Γυμνάσιο Σαραβαλίου αποφασίσουν να συνεχίσουν και στο Λύκειο, αναγκαστικά θα πρέπει να πάνε σε κάποιο Λύκειο της Πάτρας ή στο Λύκειο των Δεμενίκων που είναι σχετικά κοντά στο Σαραβάλι.\nΣτον αθλητικό τομέα στο Σαραβάλι εδρεύει ο Γ.Π.Σ. Αχαιός Σαραβαλίου με τμήματα ποδοσφαίρου και καλαθοσφαίρισης και αγωνίζεται στο πρώην κοινοτικό και νυν Δημοτικό Γήπεδο Σαραβαλίου το οποίο έχει πλαστικό χόρτο. Στα Δεμένικα εδρεύει ο Γαλαξίας με τμήμα καλαθοσφαίρισης. Επίσης στο Σαραβάλι έχει τις αθλητικές της εγκαταστάσεις η Θύελλα Πατρών.\nΟ Γ.Π.Σ. Αχαιός Σαραβαλίου ιδρύθηκε το 1969 με αριθμό μητρώου ΕΠΟ 1581. Τα χρώματα της ομάδας είναι το μπλέ και άσπρο και έχει ιδιόκτητο γήπεδο, Κατά καιρούς έχει αγωνιστεί σε όλες τις κατηγορίες της ΕΠΣ ΑΧΑΙΑΣ.\nΑπό τον Αχαιό έχει ξεκινήσει την καριέρα του ο Δημήτρης Αργυρόπουλος, που αγωνιζόταν στην Παναχαική Γ.Ε., ενώ έχει επίσης αγωνιστεί στην Ααλστ Βελγίου, στον Πατραικό, στον Πανελευσινιακό, στον Εθνικό και την Παναχαική στην Α' Εθνική.\nΜεγαλύτερη επιτυχία του Αχαιού η συμμετοχή στον τελικό κυπέλλου ερασιτεχνών Αχαΐας το 2008.\nΕπίσης στο τμήμα μπάσκετ του συλόγου ξεκίνησε και ο αδελφός του Δημήτρη, Νίκος, ο οποίος έπαιξε στον ΑΣ Απόλλων Πατρών στην Α' Εθνική και σήμερα αγωνίζεται στον Ολυμπιακό Πειραιώς.\nΤέλος διατηρεί τμήμα μπάσκετ με δικό του ανοιχτό γήπεδο και αξιόλογη παρουσία στις κατηγορίες της ΕΣΚΑ-Η.\nπρωτάθλημα Β κατηγορία : 2003\nΦιναλίστ κυπέλλου Αχαΐας : 2008\nΔημοτικό γήπεδο Σαραβαλίου\nΟι φίλαθλοι του Αχαιού\nΗ απονομή στον τελικό κυπέλλου Αχαΐας 2008\nΕ.Π.Σ. Αχαΐας, Α΄ Κατηγορία Αχαΐας 2010 - 2011\n↑ 1,0 1,1 1,2 Πληθυσμιακή διοικητική & Γεωγραφική εξέλιξη των δήμων & κοινοτήτων του νομού Αχαΐας Εκλογικές αναμετρήσεις Σαραβαλίου\nΙστορία της πόλεως Πατρών Στέφανου Θωμοπούλου, Αχαϊκές εκδόσεις, Πάτρα 1999, SET ISBN 960-7960-10-6\nΤο κάστρο του Σαραβαλίου, ένα χωριό μια ιστορία, Νίκου Παναγιωτακόπουλου, Πάτρα 2000,\nΙστορία της Ελληνικής επανάστασης, Σπυρίδωνος Τρικούπη, Εκδόσεις Νέα Σύνορα-Α.Α. Λιβάνη, Αθήνα 1993\nΑπομνημονεύματα Θεόδωρου Κολοκοτρώνη, Γιώργου Τερτσέτη, εκδόσεις Βεργίνα


Caroline Flack: «Αυτοκτόνησε» λέει ο δικηγόρος της οικογένειας - Συντετριμμένος ο σύντροφός της | LiFO\nCaroline Flack: «Αυτοκτόνησε» λέει ο δικηγόρος της οικογένειας - Συντετριμμένος ο σύντροφός της\nΣε αυτοκτονία απέδωσε το θάνατο της Caroline Flack ο δικηγόρος της οικογένειας.\n16.2.2020 | 12:46\nΤο φορτισμένο μήνυμα του συντρόφου της Caroline Flack στο Insagram - EPA\n«Είχαμε κάτι ιδιαίτερο» ομολογεί σε ένα φορτισμένο, συγκινησιακά, «αντίο» προς την Caroline Flack, τη δημοφιλή Βρετανίδα παρουσιάστρια που πέθανε χθες σε ηλικία 40 χρόνων, ο σύντροφός της, Λιους Μπάρτον.\nΗ 40χρονη παρουσιάστρια βρέθηκε νεκρή, χθες Σάββατο, στο διαμέρισμά της στο Λονδίνο, με το δικηγόρο της οικογένειας να αποδίδει το θάνατό της σε αυτοκτονία. Όπως αναφέρει το πρακτορείο που την εκπροσωπούσε, η 40χρονη βρισκόταν «υπό τεράστια πίεση» από τη στιγμή που κατηγορήθηκε για επίθεση κατά του συντρόφου της, τον περασμένο Δεκέμβριο, κατηγορία που η ίδια είχε αρνηθεί. Επρόκειτο να εμφανιστεί ενώπιον δικαστηρίου στις αρχές του επόμενου μήνα.\nΤο ίδιο πρακτορείο επέκρινε την απόφαση των δικαστικών αρχών να ασκήσουν δίωξη εναντίον της σε μία «δίκη - σόου» και, μάλιστα, παρότι ο ίδιος ο σύντροφός της δεν υποστήριζε αυτή τη δίωξη.\nΗ Flack είχε αφεθεί ελεύθερη με εγγύηση έως την εκδίκαση της υπόθεσής της ενώ μέχρι τότε της είχε απαγορευτεί να έρθει σε επαφή με τον Μπάρτον.\nΟ ίδιος ο Λιούις Μπάρτον, τενίστας, την αποχαιρέτησε με μία κοινή τους φωτογραφία στο Instagram, γράφοντας πως η καρδιά του έχει ραγίσει.\n«Δεν έχω λόγια να εκφράσω τον πόνο που νιώθω, το πόσο πολύ μου λείπεις. Ήξερα πως ένιωθες ασφαλής μαζί μου και πάντα έλεγες πως όταν ήσουν μαζί μου, δε σκεφτόσουν τίποτα άλλο. Κι αυτή τη φορά δεν μου επιτρεπόταν να είμαι μαζί σου. Διαρκώς αναρωτιέμαι.\nΥπόσχομαι να είμαι η φωνή σου, μωρό μου, και να κάνω όλες τις ερωτήσεις που ήθελες και να πάρω όλες τις απαντήσεις. Τίποτα δε θα σε φέρει πίσω, όμως κάθε μέρα θα προσπαθώ να σε κάνω περήφανη. Σε αγαπώ με όλη μου την ψυχή».\nΗ Flack είχε συλληφθεί τον περασμένο Δεκέμβριο και της ασκήθηκε δίωξη για επίθεση κατά του 27χρονου συντρόφου της με ένα φωτιστικό στο σπίτι τους στο βόρειο Λονδίνο.\nΟ θάνατός της πυροδότησε νέο γύρο επικρίσεων για το πώς αντιμετώπισε μερίδα των βρετανικών μέσων την υπόθεσή της. Είναι χαρακτηριστικό πως μέσα του σκανδαλοθηρικού Τύπου - μεταξύ αυτών και η Sun - μόλις γνωστοποίησαν την είδηση του θανάτου της, έσπευσαν να εξαφανίσουν πρόσφατες αρνητικές ειδήσεις για εκείνη.\nCaroline Flack: Νεκρή στα 40 της η δημοφιλής Βρετανίδα παρουσιάστρια\nΗ γνωστή παρουσιάστρια, Caroline Flack βρέθηκε νεκρή στο σπίτι της στο Λονδίνο


Ξεκίνησα για την Τούμπα με αθηναϊκές πινακίδες - RatPack.gr\nSPORTS | 30/10/2018\nΞεκίνησα για την Τούμπα με αθηναϊκές πινακίδες\nΟ Χρήστος Κάβουρας διακτινίστηκε από το γραφείο του στην Κηφισιά, στη Θεσσαλονίκη και στο ΠΑΟΚ-Παναθηναϊκός.\nΤο ρολόι στον φωτεινό πίνακα δείχνει 82 λεπτά, ο κόσμος είναι όρθιος και περιμένει μία σπίθα για να πάρει φωτιά. Μερικοί έχουν γουρλώσει τα μάτια, άλλοι τραβάνε από το τζάκετ τον διπλανό και οι υπόλοιποι απλά δαγκώνουν τα χείλη τους, οπλίζοντας ταυτόχρονα γλώσσα και ουρανίσκο για τη μεγάλη κραυγή.\nΗ έκρηξη είναι κοντά.\nΚαι λίγα δέκατα αργότερα, γίνεται πραγματικότητα.\nΟ Δημήτρης Λημνιός μετρά λίγα δευτερόλεπτα στο ματς, έχει μόλις διαμορφώσει το 2-0 στο ματς ΠΑΟΚ-Παναθηναϊκός και η Τούμπα σείεται. Μία έκρηξη, ένα «ηφαίστειο» χαράς σε όλα τα μήκη και πλάτη του γηπέδου από τους οπαδούς του ΠΑΟΚ. Την ίδια στιγμή εγώ και οι φίλοι-συνάδελφοί μου, Παναθηναϊκοί γαρ, ξεκινήσαμε την αποχώρηση για να μην φάμε κίνηση. Ο δρόμος προς την Αθήνα, άλλωστε, ήταν μακρύς...\nΠικρία για το αποτέλεσμα; Σίγουρα. Απογοήτευση που πήγαμε γήπεδο; Καμία.\nΩ ναι, καμία. Ακόμα και αν δεν κάναμε μισή ευκαιρία, ακόμα και αν ο ΠΑΟΚ έκανε ένα εξαιρετικό παιχνίδι απέναντί μας, μπορώ να πω πως χάρηκα ένα ολόκληρο ματς με την ψυχή μου και όσο κανένα άλλο.\nΚι όλο αυτό ξεκίνησε κυριολεκτικά από το πουθενά.\nΠώς μια βαρετή Δευτέρα έγινε εκδρομή στη Θεσσαλονίκη\nΗ Δευτερίλα είναι από τα χειρότερα συναισθήματα που μπορεί να νιώσει κανείς. Αυτή η σαπίλα μετά από ένα όμορφο ΣουΚου, που σε προσγειώνει απότομα στη μιζέρια και στην κατήφεια, την οποία ούτε η προσμονή του να συναντήσεις τις... ωραίες παρουσίες στο γραφείο δεν μπορεί να υπερνικήσει. Και όντως έτσι ήταν. Μέχρι που αντίκρισα τον καλό μου φίλο Νικόλα, ο οποίος μόλις με είδε μου έκανε τη δελεαστική πρόταση:\n«Πάμε Τούμπα για το ΠΑΟΚ-Παναθηναϊκός με βαν. Μεγάλη παρέα. Ρεπορταζάκι. Έρχεσαι;». Σε αυτές τις περιπτώσεις δεν το σκέφτεσαι καν. Πρέπει να είσαι όσο άμεσος γίνεται. Λες «ΝΑΙ», μαζεύεις πράγματα και φεύγεις. Όπως και έγινε. Και κάπως έτσι από το πουθενά, μια συνηθισμένη, ρουτινιάρικη Δευτέρα είχε μόλις αποκτήσει ενδιαφέρον. Θα ανέβαινα μεν για δουλειά, αλλά τα δεδομένα πλέον ήταν διαφορετικά.\nΑπό την κλεισούρα του γραφείου και τη φάτσα του Μπαρούνη σε ένα μίνι road trip και στην απόλυτη οπαδική αδρεναλίνη. Από τη μιζέρια και τη Δευτερίλα, στο πιο καυτό γήπεδο της χώρας. Στη «φλεγόμενη» Τούμπα.\nΔεν είχα ξαναβρεθεί ποτέ στο συγκεκριμένο γήπεδο. Τα μόνο που ήξερα περί τούτου ήταν όσα έχω ακούσει από φίλους και γνωστούς ΠΑΟΚτζήδες ή έχω δει στην TV. Το «καυτή ατμόσφαιρα» είχε θέση σε κάθε θεωρία γύρω από την έδρα του ΠΑΟΚ, κάτι που με έκανε περίεργο να το ζήσω.\nΔεν τυχαίνει συχνά σε ένα τύπο από την Αθήνα να ανέβει στο άντρο του Δικεφάλου του Βορρά, οπότε ούτε η ιδρωτίλα απ΄ τους 7 Υπέροχους του βαν επί τόσες ώρες ταξιδιού με ενόχλησε, ούτε καν τα απειλητικά πειράγματα του στιλ «Δεν σε βλέπουμε να κάνεις μεθαύριο γενέθλια» με επηρέασαν. Περίμενα απλώς να ζήσω την ατμόσφαιρα.\nΤέσσερις ώρες αργότερα...\n...ήμασταν πλέον στο γήπεδο της Τούμπας. Είχαμε βέβαια κάνα δίωρο ακόμα για το πρώτο σφύριγμα, οπότε εκμεταλλευτήκαμε την άνεση του χρόνου και κινηθήκαμε σε όλους τους χώρους του γηπέδου.\nΗ θέση μας ήταν σε σουίτα, οπότε πρόβλημα με την ορατότητα δεν θα είχαμε. Κάναμε τη γύρα μας, τσιμπήσαμε ένα πιατάκι (φάγαμε και ένα δεύτερο η αλήθεια είναι) όσο η ώρα για το ντέρμπι κοντοζύγωνε. Έπιασα λοιπόν θέση, σαν τον Σίμπα στον Περήφανο Βράχο και περίμενα το γήπεδο να γεμίσει.\nΜια παράταιρη ησυχία για τα δεδομένα του χώρου...\nΣε λίγη ώρα όμως το σκηνικό θα άλλαζε άρδην. Χωρίς καν να το καταλάβουμε το γήπεδο ήταν φίσκα και η ατμόσφαιρα άρχισε να δικαιολογεί τη φήμη της.\nΕίναι από αυτά που δεν μπορείς να τα περιγράψεις αν δεν τα ζήσεις. Μπορεί πλέον τα μεγέθη των δύο μονομάχων να απέχουν μεταξύ τους, ωστόσο το γεγονός παρέμενε: στο γήπεδο βρίσκονταν οι δύο αήττητες ομάδες του πρωταθλήματος.\nΤο παιχνίδι πλέον είχε αρχίσει. Ένα ολόκληρο γήπεδο, σε κόσμια πλαίσια να φωνάζει για την ομάδα του και εφτά Παναθηναϊκοί στη σουίτα -ΜΕ ΑΝΟΙΧΤΟ ΤΟ ΠΑΡΑΘΥΡΟ, ΚΥΡΙΟΙ!- να ζούμε την ατμόσφαιρα και να απολαμβάνουμε το ματς. Ντάξει, ρίχναμε και κάνα βλέφαριο δεξιά κι αριστερά, αλλά δώσε βάση: ΤΟ ΑΠΟΛΑΜΒΑΝΑΜΕ. Και ας βλέπαμε τον ΠΑΟΚ να μας σφυροκοπά. Ήταν λες και πάθαμε… Κλοπ και δεν μας ένοιαζε το αποτέλεσμα. Απλώς γουστάραμε ένα ποδοσφαιρικό παιχνίδι. Πράγμα που δεν μας συμβαίνει και πολύ συχνά τα τελευταία χρόνια...\nΗ φάση που ΔΕΝ θα ξεχάσω ΠΟΤΕ\nΤην έψαξα τη φάση να τη βρω αλλά δεν τα κατάφερα. Μην νομίζεις ότι μιλάω για κάποια από τις εξαιρετικές επεμβάσεις του Διούδη ή καμιά ντριμπλάρα του Ζαμπά. Μιλάω για ένα σκηνικό που δεν έχω δει ποτέ σε ελληνικό γήπεδο. Μία στιγμή που η εφτάδα μας μπόρεσε να χειροκροτήσει ελεύθερα παίκτη του Παναθηναϊκού χωρίς να φοβάται. Όχι επειδή δεν χαμπαριάζαμε, αλλά επειδή το ίδιο έκανε ολόκληρο το γήπεδο.\nΕίναι η φάση που ο Μπουζούκης παίρνει την μπάλα από ελεύθερο και τηρώντας αμφιλεγόμενο fair play επιστρέφει την μπάλα στον τερματοφύλακα του ΠΑΟΚ, Πασχαλάκη. Η στιγμή είναι ιστορική. Ένα ολόκληρο γήπεδο, γεμάτο ΠΑΟΚτζήδες έχει σηκωθεί όρθιο και χειροκροτά τον αντίπαλο για την παραχώρηση της κατοχής της μπάλας. Κάτι που ναι μεν στο εξωτερικό γίνεται συνέχεια, αλλά στην Ελλάδα μας ούτε που το είχαμε φανταστεί.\nΔεν εξετάζω αν αυτό έγινε επειδή ασκεί πλέον μια γοητεία στους αντιπάλους η πιτσιρικαρία του Παναθηναϊκού. Σημασία έχει πως έγινε και αυτό από μόνο του αποτελεί μια μικρή ασήμαντη λεπτομέρεια που μπορεί να σου φτιάξει τη διάθεση. Σαν το «ευχαριστώ» του άγνωστου οδηγού στο δρόμο επειδή τον άφησες να περάσει, ή ένα χαμόγελο από κάποιον στη δουλειά σου, έτσι και αυτό ήταν μια ευχάριστη παρένθεση σε μια ούτως ή άλλως τρομερή εμπειρία.\nΈπρεπε να φτάσω τα 28 παρά δύο ημερών για να δω ματς στην Τούμπα, ωστόσο το πέρασα με διαφορετικό τρόπο από όσο περίμενα. Μακριά από ακρότητες και κλίμα τρομοκρατίας, αλλά όπως θα έπρεπε να παίζεται η μπαλίτσα στις κερκίδες. Ακόμα και αν χάσαμε, ακόμα και αν ΔΕΝ παίξαμε μπάλα, ΠΑΟΚτζής, ξε-ΠΑΟΚτζής ένα ματς στην Τούμπα αποτελεί εμπειρία ζωής και πολύ το χάρηκα που έβαλα ακόμη ένα τικ στο γηπεδικό bucket list μου.\nΥ.Γ.: Ήταν ίσως η καλύτερη διαιτησία που έχουν δει τα μάτια μου σε ντέρμπι. Ελάχιστες διακοπές και ένας ρεφ που επιτέλους εκτός από το να σφυρίζει, βοηθά και το ρυθμό του αγώνα.


Οι Νέοι Θεατρίνοι επέστρεψαν\nΤο φεστιβάλ Νέων Θεατρίνων επιστρέφει για τρίτη χρονιά, προσφέροντας και αυτή τη φορά ένα μοναδικό θέαμα , από ξεχωριστές ομάδες. Από 15 έως και 18 Απριλίου, το θέατρο Τόπος Αλλού, θα φιλοξενεί νέους ανθρώπους, που θα έχουν την ευκαιρία να παρουσιάσουν την δουλειά τους στο κοινό. Το φεστιβάλ Νέων Θεατρίνων επιστρέφει για τρίτη χρονιά, προσφέροντας και αυτή τη φορά ένα μοναδικό θέαμα, από ξεχωριστές ομάδες. Από 15 έως και 18 Απριλίου, το θέατρο Τόπος Αλλού, θα φιλοξενεί νέους ανθρώπους, που θα έχουν την ευκαιρία να παρουσιάσουν την δουλειά τους στο κοινό. Η επιλογή των ομάδων έγινε με μεγάλη προσοχή, με σκοπό την προβολή και την υποστήριξη των νέων παιδιών που επιθυμούν να ενταχθούν στο χώρο αυτό. Μετά το τέλος των παραστάσεων δίνεται η ευκαιρία στους θεατές να συνομιλήσουν με τους συμμετέχοντες σχετικά με την παρουσίαση τους. Την πρώτη μέρα του φεστιβάλ κάνουν ποδαρικό οι εξής ομάδες. Η ομάδα \_"Εστω\_" με ένα σύντομο ταξίδι στις ανθρώπινες σχέσεις, όπου παντρεύεται η πραγματικότητα με την φαντασία. Στη συνέχεια η ομάδα \_"De Profundis\_" παρουσιάζει μια εκ βαθέων εξομολόγηση, εκφράζοντας την ανάγκη του ανθρώπου για λύτρωση. Για το τέλος η ομάδα \_"Εν πλω\_" με αλληγορική διάθεση, αναφέρεται στις ανθρώπινες σχέσεις. Την δεύτερη μέρα η ομάδα \_"Brown Black\_" παρουσιάζει ένα παιχνίδι που οδηγεί σε μία και μόνο φράση. Ενώ η ομάδα \_"Line Up\_" αναφέρεται σε τρεις μονολόγους του Ζαν Κοκτώ, όπου κύριο θέμα έχουν την γυναικά. Μέσα από τρεις διαφορετικές ιστορίες προσπαθούν να φανερώσουν πότε η γυναίκα νιώθει ένοχη και πότε αποδέχεται τα λάθη της. Για το τέλος εμφανίζεται ξανά η ομάδα \_"Εν πλω\_". Την τρίτη μέρα η ομάδα \_"Tu Vas Bien\_", παρουσιάζει μία οκταμελής οικογένεια ανθρωποφάγων, όπου σύντομα έρχεται αντιμέτωπη με τις συνέπειες των συνηθειών της. Ενώ η ομάδα \_"Σκληρό Φορτίο\_" προβάλει ένα σύγχρονο έργο , παρουσιάζοντας την αποτυχημένη συμβίωση τριών διαφορετικών προσώπων. Τέταρτη και τελευταία μέρα η ομάδα \_"Splish Splash\_", αναφέρεται στις προσωπικές φιλοδοξίες ενός φοιτητή ιατρικής για κοινωνική αποδοχή και καταξίωση, φέρνοντάς τον αντιμέτωπο με μια τρομακτική αλήθεια. Η ομάδα \_"Ε.Ρ.Ε.Τ.Α.\_" με τη σειρά της, ασχολείται με την ιστορία δυο ανθρώπων που αναζητούν τους εαυτούς τους, μέσα από τα συναισθήματα που τρέφουν ο ένας για τον άλλο. INFOΑπό 15 έως 18 Απριλίου & ώρα 18:00Θέατρο Τόπος Αλλού, Κεφαλληνίας 17 & Κυκλάδων, Κυψέλη, τηλ: 210 8656004Τιμή Εισιτηρίου: 15 ευρώΠερισσότερες Πληροφορίες: www.topos-allou.gr


Portnet - Τηλεδιάσκεψη για την υπόθεση των Π.Ο.Α.Υ.\nΤηλεδιάσκεψη για την υπόθεση των Π.Ο.Α.Υ.\nPrevious Article Επίσκεψη της Νέας Δημοκρατίας στο Δήμο Σαλαμίνας\nNext Article Σε λειτουργία ο υποθαλάσσιος αγωγός ύδρευσης της Αίγινας με χρηματοδότηση της Περιφέρειας Αττικής\nΜεταξύ της Περιφέρειας και Δημάρχων του Αργοσαρωνικού\nΜια σημαντική τηλεδιάσκεψη σχετικά με το ζήτημα της δημιουργίας ιχθυο-βιομηχανικών ζωνών στον Σαρωνικό πραγματοποιήθηκε την Δευτέρα 10.1.2022. Στη συνάντηση συμμετείχαν ο Περιφερειάρχης Αττικής Γιώργος Πατούλης και η Αντιπεριφερειάρχης Βάσω Θεοδωρακοπούλου – Μπόγρη (οι οποίοι και είχαν την πρωτοβουλία της), ο Γεν. Γραμματέας Χωροταξίας του ΥΠΕΝ Θύμιος Μπακογιάννης, οι Δήμαρχοι των Δήμων της Π.Ε. Νήσων Αττικής (Αγκιστρίου Γ. Αθανασίου, Αίγινας Γ. Ζορμπάς, Κυθήρων Στρ. Χαρχαλάκης, Σαλαμίνας Γ. Παναγόπουλος, Πόρου Γ. Δημητριάδης και Τροιζηνίας-Μεθάνων Σπ. Πολλάλης) και υπηρεσιακοί παράγοντες των Υπουργείων ΠΕΝ και Αγρ. Ανάπτυξης και της Περιφέρειας.\n• Οι Δήμαρχοι τόνισαν ότι δεν πρόκειται να γίνει αποδεκτή η δημιουργία Π.Ο.Α.Υ. στις περιοχές τους και επεσήμαναν ότι καμία απόφαση που λαμβάνεται από την Κεντρική Διοίκηση περιφρονώντας τη βούληση των τοπικών κοινωνιών και Δημοτικών Συμβουλίων δεν μπορεί να γίνει αποδεκτή. Ειδικά σε ό,τι αφορά τα αναπτυξιακά και χωροταξικά ζητήματα, ξεκαθάρισαν ότι ο προσανατολισμός στον τουρισμό αποτελεί αδιαπραγμάτευτη επιλογή για τα νησιά του Σαρωνικού.\n• Ο Περιφερειάρχης και η Αντιπεριφερειάρχης ταυτίστηκαν απόλυτα με τις παραπάνω θέσεις και παρουσίασαν Μελέτη, από την οποία αναδεικνύεται η σημασία του τουρισμού για τους Δήμους της Π.Ε. Νήσων σε αντιδιαστολή με την αμελητέα εξάρτησή τους από τον τομέα της ιχθυοκαλλιέργειας.\n• Ο Γεν. Γραμματέας του ΥΠΕΝ επεσήμανε ότι η δημιουργία των ιχθυο-βιομηχανικών ζωνών στον Σαρωνικό (και αλλού) είναι νόμιμη και προβλέπεται από το Χωροταξικό των Υδατοκαλλιεργειών του 2011 και πως οι Υπηρεσίες του είναι υποχρεωμένες να υλοποιήσουν το σχεδιασμό. Συνεπώς, όπως ανέφερε, εξαίρεση μιας περιοχής θα μπορούσε να γίνει μόνο μέσω πολιτικής απόφασης του Πρωθυπουργού. Όπως δήλωσε μάλιστα, ο ίδιος ως χωροτάκτης θα ήταν σε θέση να υποστηρίξει επιστημονικά τυχόν τέτοια απόφαση. Επιπλέον, δήλωσε ότι το Υπουργείο επεξεργάζεται την αναθεώρηση του Χωροταξικού των Υδατοκαλλιεργειών.\n• Ο Δήμαρχος Πόρου συμφώνησε με τον Γενικό και επεσήμανε ότι ακριβώς αυτό το αίτημα για εξαίρεση της περιοχής απευθύνεται στην Κυβέρνηση. Επεσήμανε, δε, ότι εφόσον όλοι οι Δήμαρχοι και ο Περιφερειάρχης εκφράζουν εξίσου κατηγορηματικά το ίδιο αίτημα, η Κυβέρνηση δεν μπορεί να τους αγνοήσει και τόνισε ότι ο Πόρος απαιτεί σε κάθε περίπτωση την εξαίρεσή του και δηλώνει ότι ο σχεδιασμός είναι τόσο εσφαλμένος και αλαζονικός που η τοπική κοινωνία είναι αδύνατο να επιτρέψει την υλοποίησή του. Τέλος, τόνισε ότι η υπόσχεση της αναθεώρησης του Χωροταξικού, εφόσον δεν συνοδεύεται με δέσμευση για μη-υπογραφή των Προεδρικών Διαταγμάτων δημιουργίας των Π.Ο.Α.Υ., είναι κενή ουσίας και ισοδυναμεί με κοροϊδία και προσβολή της νοημοσύνης των αποδεκτών της.\n• Οι αρμόδιες Διευθύντριες των δύο Υπουργείων επιχειρηματολόγησαν υπέρ της μετατόπισης των αναπτυξιακών κατευθύνσεων των νησιών του Αργοσαρωνικού από την «μονοκαλλιέργεια του τουρισμού» προς εκείνην της ιχθυοκαλλιέργειας, προκαλώντας τον θυμό των Δημάρχων, αλλά και του Περιφερειάρχη, ο οποίος απάντησε απερίφραστα ότι η τοπική αυτοδιοίκηση δεν ανέχεται τέτοια περιφρόνηση.\nΤο μέτωπο που δημιουργείται σε επίπεδο Σαρωνικού, το παράθυρο που άφησε ο Γεν. Γραμματέας για εξαίρεση περιοχών με πολιτική απόφαση και η δέσμευσή του για μεταφορά της συζήτησης στην ανώτατη πολιτική ηγεσία, αποτελούν σημαντικά νέα δεδομένα στην εξέλιξη του θέματος. Από την απάντηση με την οποία θα επιστρέψει στη συζήτηση ο κ. Μπακογιάννης θα κριθούν οι κινήσεις των Δήμων και της Περιφέρειας από εδώ και στο εξής.


Holland & Barrett – Όμιλος Fourlis: Χαράζουν νέο δρόμο στον κλάδο Υγείας και Ευεξίας – 1 Voice\nHolland & Barrett – Όμιλος Fourlis: Χαράζουν νέο δρόμο στον κλάδο Υγείας και Ευεξίας\nτην Ιαν 13, 2022 08:40\nΗ FOURLIS Α.Ε. Συμμετοχών με ανακοίνωσή της γνωστοποιεί την δυναμική της είσοδο στον ραγδαία αναπτυσσόμενο κλάδο προϊόντων Υγείας και Ευεξίας, μέσω της στρατηγικής συνεργασίας με την εταιρεία Holland & Barrett.\nΔιαθέτοντας στην αγορά μία εξαιρετική σειρά καινοτόμων βιταμινών, συμπληρωμάτων διατροφής, αθλητικών συμπληρωμάτων, εξειδικευμένης διατροφής, φυσικών και οργανικών καλλυντικών, η Υγεία και Ευεξία γίνεται τρόπος ζωής για τον καθένα μας.\nH Holland &Barrett ιδρύθηκε το 1870 και για πάνω από 150 χρόνια οι καταναλωτές την εμπιστεύονται για τα προϊόντα ευεξίας. Διαθέτει ένα δίκτυο πλέον των 1.600 καταστημάτων σε 18 χώρες παγκοσμίως, συμπεριλαμβανομένων 800 και πλέον καταστημάτων στη Μεγάλη Βρετανία και την Ιρλανδία, καθώς επίσης και ένα ταχέως αναπτυσσόμενο ηλεκτρονικό κατάστημα.\n«Είμαστε στην ευχάριστη θέση να λανσάρουμε τη σειρά προϊόντων της Holland & Barrett και την κορυφαία εξειδίκευση παγκοσμίως στους καταναλωτές της Ελλάδας, τηs Ρουμανίας και τηs Βουλγαρίας, μέσω της στρατηγικής μας συνεργασίας με τον Όμιλο FOURLIS. Έχουμε μια πραγματικά θετική ανταπόκριση από τους καταναλωτές σε όλες τις αγορές του εξωτερικού όπου δραστηριοποιούμαστε, και επομένως είμαστε βέβαιοι ότι τα καταστήματά μας στη Νοτιοανατολική Ευρώπη θα αποδειχθούν εξίσου δημοφιλή. Η Holland & Barrett εξελίσσεται γρήγορα σε ένα πραγματικά παγκόσμιο brand, με τα προϊόντα Holland & Barrett να διατίθενται αυτή τη στιγμή σε καταστήματα και στο διαδίκτυο σε 18 χώρες σε όλο τον κόσμο, και με ακόμα περισσότερα στο άμεσο μέλλον».\nHolland & BarrettΌμιλος Fourlisσυνεργασία


BAD WOLF: NAKED MODELS NABBED FOR BALL - ΠΑΝΕΠΙΣΤΉΜΙΟ ΤΟΥ CAMBRIDGE - ΝΈΑ\nBad Wolf: Γυμνά Μοντέλα με μπάλα\nΣτο τρέξιμο με το θέμα Νέα Υόρκη, Νέα Υόρκη, οι μαθητές θα λάβουν μαθήματα τέχνης σε στυλ NYU στο Wolfson June Event εξοπλισμένα με σχέδια ζωής, με επαγγελματικά μοντέλα ζωής.\nΜιλώντας σε μας, ο αξιωματικός δημοσίων σχέσεων Justin Jensen επιβεβαίωσε τα εντυπωσιακά νέα:\nΘα υπάρχει και ένα αρσενικό και ένα θηλυκό μοντέλο. Θα βρίσκονται στο ίδιο δωμάτιο, αλλά θα κάθονται ξεχωριστά με ένα μικρό διαχωριστικό μεταξύ.\nΤα μοντέλα, φυσικά, πρέπει να σχεδιαστούν σαν να είναι μια τυπική τάξη τέχνης. Λαμβάνουμε αυτήν την πτυχή πολύ σοβαρά, καθώς δεν θέλουμε να προκύψει ακατάλληλη συμπεριφορά κατά τη διάρκεια της εκδήλωσης.\nΗ επιτροπή είναι αποφασισμένη να αποφύγει ένα ουρλιαχτό και είναι επιβολή αυστηρών κανόνων:\nΠριν από την είσοδο, οι μαθητές θα πρέπει να συμφωνήσουν με μερικούς σημαντικούς όρους, όπως χωρίς εικόνες, χωρίς διέλευση του σημειωμένου ορίου που θα υπάρχει μεταξύ των καβαλέτων και των μοντέλων, χωρίς αγενή σχόλια κ.λπ.\nΔεν θα υπάρχει αλκοόλ κατά τη διάρκεια των 15 λεπτών οι μαθητές σκιαγραφούν τα μοντέλα.\nΦυσικά, θα έχουμε επίσης δύο μέλη ασφαλείας για να βεβαιωθούμε ότι δεν υπάρχουν προβλήματα (και να αναλάβουμε κατάλληλη δράση στην απίθανη περίπτωση που προκύψει κάποιο ζήτημα). Οι μαθητές θα ενημερωθούν ότι θα τους βγάλουμε έξω από την εκδήλωση του Ιουνίου, εάν επιχειρήσουν να τραβήξουν φωτογραφίες των μοντέλων.\nποιος χαρακτήρας ομπρέλα είστε κουίζ\nΘα παρακολουθούμε πολύ στενά (ειδικά την τελευταία ώρα) για να βεβαιωθούμε ότι κανένας που είναι μεθυσμένος μεθυσμένος δεν θα γίνει δεκτός - αλλά δεν πιστεύουμε ότι θα είναι ένα μεγάλο πρόβλημα δεδομένου ότι θα πραγματοποιηθεί κατά το πρώτο μισό της νύχτας , με σαφώς συμφωνημένους όρους συμμετοχής ως φοιτητής.\nΔεν επιτρέπεται ο σφυρίχτρας\nσυμβουλές για να τρώτε ένα κορίτσι έξω\nΠαρά τους περιορισμούς, πολλοί χαλάρωσαν αυτές τις πληροφορίες με χαρά. Ο πρώην συντάκτης Tab και ο σημερινός μαθητής του Wolfson, James Mitchell παρατήρησαν:\nΕάν αυτή η ιστορία είναι αληθινή, είμαι σίγουρος ότι θα βάλει άφθονες θέσεις. Είναι σίγουρα εκ νέου γυμνή η εμπιστοσύνη μου σε όλη την υπόθεση. Ελπίζω απλώς ότι τα μοντέλα δεν είναι τρέχοντες μαθητές του Wolfson. Δεν νομίζω ότι θα μπορούσα να γυμνά το θέαμα.\nΈνας άλλος μαθητής του Wolfson πρόσθεσε:\nΓια τι άλλο είναι το May Balls εάν δεν βελτιώνετε τις δεξιότητές σας στο σχέδιο;\nΔεν λάβαμε απάντηση όταν επικοινωνήσαμε με την CUSU για τις απόψεις τους.\nβρώμικο Τζον, η βρώμικη αλήθεια\nΠρος το παρόν, τα εισιτήρια πωλούνται για αυτήν την μπάλα που σίγουρα θα απέχει πολύ από τα δεινά.\nΔείτε τα τελευταία νέα του May Ball εδώ


Το γιαπί, το πηλοφόρι, το μυστρί… | SDNA\nΆμμος ανακατεμένη με απόνερα. Σκουπίδια για δοκάρια. Πέτρες. Ανώμαλο έδαφος και η μυρωδιά της φαβέλας να γεμίζει κάθε ανάσα. Είναι η φτωχογειτονιά του Φελίπε Καμαράο στην πόλη Νατάλα, την πρωτεύουσα της πολιτείας Ρίο Γκράντε ντο Νόρτε στην βορειοανατολική Βραζιλία στις ακτές του Ατλαντικού.\nΕίναι η γη των ξεχασμένων. Το μέρος που το μόνο αήττητο είναι η φτώχεια. Στο «γήπεδο» όμως κανείς δεν νοιάζεται για τα στομάχια που γουργουρίζουν, ακούς μόνο γέλια και χαρά. «Για σένα Ταφαρέλ» ουρλιάζει ο ψηλόλιγνος πιτσιρικάς που υποδύεται τον τερματοφύλακα.\nΌλοι παίζουν ξυπόλυτοι. Δεν είναι ένας όρος του παιχνιδιού, μα η ίδια η ζωή. Κανείς δεν έχει παπούτσια. Και να είχαν δεν θα τα κατέστρεφαν, παίζοντας μπάλα. Δεν τους νοιάζει όμως. Διότι το παιχνίδι είναι εκεί και αυτό είναι που μετράει.\n«Έι, Τίκο, δώσε γρήγορα την μπάλα». Τίκο. Τικίνιο. Μικρούλης. Παρατσούκλι που του κόλλησαν οι φίλοι του, για το περίεργο σουλούπι του. Είναι ψηλόλιγνος, αλλά ξερακιανός, πιθανώς από την ασιτία.\nΓια να γεμίσει το στομάχι του, αυτός και η αδερφή του η Πατρίσια πουλάνε κάθε Κυριακή sacolé και picolé (γρανίτες και τζελ φρούτων) στις γειτονιές της πόλης. Αυτό είναι το καλό μεροκάματο, το ευχάριστο.\nΟ πατέρας της οικογένειας Ζε Νίλτον, όταν υπάρχει δουλειά είναι οικοδόμος. Όταν δεν υπάρχει, παίρνει ένα υβριδικό αμαξίδιο δικής του κατασκευής και αλώνει τους δρόμους για ανακυκλώσιμα σκουπίδια, τενεκεδάκια, πλαστικά, μεταλλικά αντικείμενα, οτιδήποτε. Μαζί του η Κορίνια. Μία γυναίκα πιο δυνατή κι από άντρα, που έφτασε να δουλεύει μέχρι και σε σφαγεία για να φέρει λίγο ψωμί στο σπίτι. Οτιδήποτε. Ξοπίσω τα παιδιά. Κανονικοί ρακοσυλλέκτες που ψάχνουν με τις ώρες για θησαυρούς μέσα στα σκουπίδια των άλλων.\nΟ Ζοάο Ολίμπιο Λίμα είναι ένας γείτονας που ψάχνει τις φαβέλες για να γεμίσει το πρόγραμμα Felipe Camarão Sports Center (CDFC) που προσπαθεί να εντάξει στην κοινωνία μέσω του αθλητισμού παιδιά που λόγω των οικονομικών ανισοτήτων δεν έχουν την παραμικρή ευκαιρία στην ζωή.\nΤο μάτι του πέφτει στον «Ταφαρέλ». Κάθεται και βλέπει λίγο παραπάνω. Τον βλέπει να παίζει μετά ποδοβόλεϊ. Είναι ψηλός, έχει καλό κοντρόλ με το στήθος και ζυγισμένη κεφαλιά. Του προτείνει να παίξει σε ένα Χριστουγεννιάτικο τουρνουά του Νατάλ με την ομάδα κάτω των 15 ετών. Ακούγεται τρελό, αλλά όπως ομολογεί, θα στοιχημάτιζε το κεφάλι του ότι θα μπορούσε να παίξει ως επιθετικός. Δεν πέφτει έξω. Βγαίνει πρώτος σκόρερ της διοργάνωσης, όμως χάνει το καθοριστικό πέναλτι που θα μπορούσε να στείλει την ομάδα του στον τελικό.\nΟ Τικίνιο δεν σκέφτεται ότι μπορεί να γίνει ποδοσφαιριστής. Παραείναι ένα καλό όνειρο για να βγει αληθινό. Το μόνο που σκέφτεται είναι… αν θα φάει αύριο. Και τι.\nΚάνει διάφορες δουλειές για να ζήσει. Εργάζεται σαν ψήστης κρεάτων. Πηγαίνει κι αυτός να βοηθήσει τον πατέρα του στην οικοδομή, μαθαίνει να κολλάει τούβλα, να δουλεύει μπετονιέρα. Μία ομάδα γειτονιάς (Παλμέιρας ντας Ρόκας) τον ανακαλύπτει κι εκείνος στα 16 του ανακηρύσσεται πρώτος σκόρερ της πολιτείας με 20 γκολ.\nΗ μία εκ των δύο μεγάλων ομάδων της πόλης (Αμέρικα Νατάλ) τον εντάσσει στα τμήματα υποδομής, όμως κανείς δεν του δίνει την απαιτούμενη σημασία. Από το 2009 ως το 2014 αλλάζει 11 διαφορετικές ομάδες, πολλές εκ των οποίων δεν υπάρχουν στον χάρτη (Καϊκό, Βιζάο Σελέστε, Σεράμικα, Τρέζε, Βερανόπολις, Πελότας, Λουσένα). Στην ουσία είναι ένας part-time ποδοσφαιριστής, που κάνει μεροκάματα και στην μπάλα, ένας ρακοσυλλέκτης γκολ στα τοπικά πρωταθλήματα της Παραϊμπα. Ό,τι προκύψει, όπου προκύψει.\nΕίχε φτάσει το 1,87, το κορμί του είχε «δέσει», μα το Τικίνιο έμεινε δίπλα στο Σοάρες. Κι ο «μικρούλης» αποδείχθηκε μεγάλο λαβράκι για την Νασιονάλ Μαδέιρα που τον ξετρύπωσε στο πρωτάθλημα Γκαουσάο με την φανέλα της Βερανόπολις. Του πήρε περίπου… 10 δευτερόλεπτα για να πει το «ναι» και ξαφνικά όλα άλλαξαν.\nΤο πρώτο εξάμηνο ήταν δύσκολο, ο ρυθμός πολύ πιο γρήγορος, το ποδόσφαιρο πολύ πιο οργανωμένο. Τα 11 γκολ του την σεζόν 2015-16, τον έφεραν για πρώτη φορά στα χέρια του Πέδρο Μαρτίνς στην Γκιμαράες. Πρόλαβε να παίξει… μισή σεζόν, πριν τον καπαρώσει η Πόρτο, βάζοντας του ρήτρα 40 εκατομμυρίων ευρώ.\nΣτο ντεμπούτο του σκόραρε δις στο ντέρμπι απέναντι στην Σπόρτινγκ Λισσαβόνας και βαφτίστηκε ο «νέος Χουλκ», όχι μόνο λόγω θέσης ή σωματοδομής, αλλά και καταγωγής. Όπως και ο Τικίνιο, η σκούφια του Χουλκ κρατάει από το Νατάλ, όπως και του παλιού άσου των δράκων του Εσκερντίνια.\nΣτα τρεισήμισι χρόνια που έμεινε στην Πόρτο, έζησε ότι ονειρευόταν. Κατέκτησε δύο πρωταθλήματα, ένα κύπελλο, έπαιξε ομίλους Champions League, έβαλε 65 γκολ με την φανέλα των «δράκων», άγγιξε (μα δεν άνοιξε) την πόρτα της Εθνικής Βραζιλίας, έκανε οικογένεια (έχει και μία μικρή κόρη), άφησε για πάντα πίσω του την ανέχεια και την ανασφάλεια.\nΤον Ιανουάριο έφυγε στην Κίνα για το χρυσό συμβόλαιο με την Τιανζίν Τέντα, όμως έπεσε πάνω στην εποχή που η κάνουλα έκλεισε στο ποδόσφαιρο της χώρας. Τα μάζεψε άρον - άρον και μετά από τόσες φουρτούνες στην ζωή του, είπε να δέσει στο λιμάνι του Πειραιά.\nΈχει ακόμα τους ίδιους φίλους από την φαβέλα του Φελίπε Καμαράο, όπου η αδερφή του ζει ακόμα. Έχει τις ίδιες αξίες, την ίδια στάση απέναντι στην ζωή. Σημασία έχει μόνο η επόμενη μέρα. Τι θα φας αύριο.\nΟ 30χρονος αυτοδίδακτος επιθετικός έμαθε τις αξίες της μπάλας στην οικοδομή και στις χωματερές. Έμαθε όσα ξέρει στους δρόμους.\nΚωπηλασία: Στον τελικό του μονού σκιφ ο Ντούσκος, πρώτος στον ημιτελικό


Κυριακή, 6 Δεκεμβρίου 2009 ~ agapinos\nΣτήνουν προβοκάτσιες .....\nΣτήνουν προβοκάτσιες εν’ όψει του... «ζεστού» Δεκεμβρίου\nEίναι σαφές ότι από την στιγμή που το ΠΑΣΟΚ ανέλαβε την διακυβέρνηση του τόπου, έχουν αρχίσει να λειτουργούν μια σειρά παρακρατικών μηχανισμών, οι οποίοι έχουν ως στόχο την νέκρωση των ανακλαστικών της ελληνικής κοινωνίας έναντι του θέματος των μεταναστών. Οι κύριοι του ΠΑΣΟΚ φαίνεται ότι παρατηρούσαν πολύ προσεκτικά τα τεκταινόμενα σε περιπτώσεις όπως αυτή του Αγ. Παντελεήμονα. Και κινούνται με βάση σχεδιασμό, ο οποίος θα τους επιτρέψει να προχωρήσουν στις αθρόες νομιμοποιήσεις λαθρομεταναστών και στην απόδοση πολιτικών δικαιωμάτων σε αυτούς, έτσι ώστε να εξασφαλίσουν ένα νέο "πακέτο" ψηφοφόρων. Αυτός ο σχεδιασμός, από όσα ξεκάθαρα φαίνονται περιλαμβάνει την "ενοχοποίηση" οποιουδήποτε τολμά να μιλά έστω κατά των μεταναστών και την μετατροπή της άποψης σε αδίκημα. Για να φτάσουμε όμως σε αυτό το σημείο, πρέπει πρώτα να υπάρξουν συγκεκριμένες συνθήκες.\nΜέσα στην δημιουργία αυτών των "συνθηκών" φαίνεται ότι περιλαμβάνεται και το "ντελίριο" για την δήθεν "ακροδεξιά τρομοκρατία" η οποία άρχισε να ακούγεται από τα χείλη γνωστών ακροαριστερών tv - stars και επαναλαμβάνεται από τα "παπαγαλάκια" του αστικού Τύπου. Μέσα στο πλαίσιο αυτής της λογικής "αναβαθμίζονται" συγκεκριμένα περιστατικά, αποδίδονται "ευθύνες" για άλλα, αλλά και δημιουργούνται θέματα εκ του μη όντος.\nΣκοπός είναι να καλλιεργηθεί μία τρομοϋστερία κατά της... ακροδεξιάς, έτσι ώστε η κυβέρνηση του ΠΑΣΟΚ, να στριμώξει στην γωνία, κατηγορώντας ως ακροδεξιό, οποιονδήποτε τολμά να φέρει αντίρρηση στις προθέσεις της κυβέρνησης, για το μεταναστευτικό.


Μεγάλη προσοχή! Ο ΕΦΕΤ ανακαλεί γνωστή παρτίδα δημητριακών! - FOOD NEWS - Youweekly\nFOOD NEWS 19.09.2017 12:51\nΤα συστατικά αυτά μπορεί να προκαλέσουν αλλεργία και να επηρεάσουν άτομα με ευαισθησία σε αυτά. Πρόκειται για το προϊόν με την εμπορική ονομασία “ΜΟΥΣΛΙ ΦΡΟΥΤΑ ΤΟΥ ΔΑΣΟΥΣ ΒΙΟ (Beeren Müsli)”, σε συσκευασία των 750 g ανά τεμάχιο, με ανάλωση κατά προτίμηση πριν από 28.05.2018, το οποίο παρασκευάστηκε από τη Γερμανική εταιρεία “Rosengarten Minderleinsmühle GmbH & Co. KG” και διακινήθηκε στην Ελλάδα, από την επιχείρηση “ΒΙΟ- ΥΓΕΙΑ Ε.Π.Ε.” (Αργυρουπόλεως 5, Άγ. Στέφανος). διαβάστε παρακάτω...\nΤα καλύτερα φαγητά στον κόσμο!Τι «αντιπροσωπεύει»κάθε χώρα;\nΦτιάξτε πεντανόστιμα ντόντατς με σοκολάτα και πορτοκάλι! Πανεύκολη συνταγή… (Video)


Zi Teresa, Νάπολη - Κριτικές εστιατορίων - TripAdvisor\nΝάπολη: Όλα τα εστιατόρια Zi Teresa: Εστιατόρια στην περιοχή\nΝάπολη: Όλες οι δραστηριότητες Δραστηριότητες κοντά σε: Zi Teresa\nZi Teresa, Νάπολη\nΕυρώπη Ιταλία Καμπάνια Επαρχία της Νάπολης Νάπολη Εστιατόρια σε Νάπολη Zi Teresa\nΝο 377 από 2.440 στην κατηγορία Εστιατόρια για: Νάπολη €€ - €€€\nΙταλική, Πίτσα, Θαλασσινά Borgo Marinari 1 | nei pressi di Castel dell'Ovo, 80132, Νάπολη, Ιταλία+39 081 764 2565Ιστότοπος\nΌλες οι φωτογραφίες (482) Πλήρης προβολή ΕπισκόπησηΚριτικέςΤοποθεσίαΕρωτήσεις & ΑπαντήσειςΛεπτομέρειεςΣυνέχεια Να εμφανιστούν επίσης Ξενοδοχεία\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 1.336 κριτικέςΕξαιρετικό32%Πολύ καλό29%Μέτριο20%Ανεπαρκές11%Πολύ κακό8%Τώρα είναι κλειστόΤρι - Κυρ10:00 - 00:00Αναλυτικό ωράριο ΚΟΥΖΙΝΕΣ Ιταλική, Πίτσα, Θαλασσινά, Μεσογειακή, Ευρωπαϊκή, Σούπες, Κατάλληλο για χορτοφάγους, Επιλογές βίγκαν, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Borgo Marinari 1 | nei pressi di Castel dell'Ovo, 80132, Νάπολη, ΙταλίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το μέρος είναι κυρίως καφετέρια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό20Πολύ καλό17Μέτριο10Ανεπαρκές3Πολύ κακό4Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (54)Ιταλικά (1139)Αγγλικά (86)Περισσότερες γλώσσες Γλώσσα Ελληνικά (54)Ιταλικά (1139)Αγγλικά (86)Γαλλικά (44)Γερμανικά (18)Ισπανικά (12)Ρωσικά (10)Πορτογαλικά (8)Ολλανδικά (6)Ιαπωνικά (5)Πολωνικά (2)Τούρκικα (2)Αραβικά (1)Δανέζικα (1)Κινέζικα (Απλοπ.) (1)Νορβηγικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCarmenGraceRusso3312Η κριτική γράφτηκε πριν από 2 εβδομάδες μέσω κινητής συσκευής Υπέροχη ατμόσφαιρα και εξαιρετικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTurkka OΕλσίνκι, Φινλανδία194Η κριτική γράφτηκε πριν από 3 εβδομάδες μέσω κινητής συσκευής Ωραία θέα, κουρασμένοι σέρβιςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNatalyBZKyiv, Ukraine2535Η κριτική γράφτηκε 20 Μαΐου 2017 ΝόστιμοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDeborahN208Franklin5215Η κριτική γράφτηκε 16 Μαΐου 2017 Εξαιρετικό φαγητό, ατμόσφαιρα και εξαιρετική "πίτσα alla Romana"ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιvinomarcusNew York3329Η κριτική γράφτηκε 13 Μαΐου 2017 Εξαιρετικό φαγητό, αλλά θορυβώδεςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRogelio_CuellarΜοντερέι, Μεξικό13817Η κριτική γράφτηκε 13 Ιανουαρίου 2017 Η καλύτερη θέα και περιβάλλονΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιstevenekuhnΒουδαπέστη, Ουγγαρία311105Η κριτική γράφτηκε 5 Ιανουαρίου 2017 Υπέροχη τοποθεσία, εξαιρετικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMircea76Άραντ, Ρουμανία181Η κριτική γράφτηκε 1 Ιανουαρίου 2017 μέσω κινητής συσκευής Καλό φαγητό,μέτρια εξυπηρέτησηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCA-GloorΛονδίνο, Ηνωμένο Βασίλειο235Η κριτική γράφτηκε 24 Οκτωβρίου 2016 μέσω κινητής συσκευής Μέτριο φαγητό, η εξυπηρέτηση ήταν εντάξει, καλή θέα.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGiuseppina NBoston31Η κριτική γράφτηκε 19 Οκτωβρίου 2016 Παραθαλάσσια OasisΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαLa Cantina dei Lazzari879 κριτικές 0,13 χλμ μακριά Caruso Roof Garden Restaurant324 κριτικές 0,06 χλμ μακριά Desio Galeto & Pastry113 κριτικές 0,12 χλμ μακριά Officina del Mare Napoli264 κριτικές 0,13 χλμ μακριά Κοντινά αξιοθέαταGalleria Borbonica5.540 κριτικές 0,7 χλμ μακριά Via Caracciolo e Lungomare di Napoli4.704 κριτικές 0,04 χλμ μακριά Castel dell'Ovo2.555 κριτικές 0,15 χλμ μακριά Chiaia260 κριτικές 0,68 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Zi Teresa και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολήΠροηγούμενοΕπόμενο123


Aσυνείδητος ρακοσυλλέκτης - Αφύπνιση Συνείδησης\nΑκούμε πολλές φορές την φράση “Σκέψου θετικά“, “Μάθε τρόπους να έλξεις αυτό που θες“, “κάνε θετικούς οραματισμούς” και άλλες παρεμφερείς δηλώσεις/φράσεις που στην αρχή τις δεχόμαστε με όλη μας την χαρά αλλά στο τέλος γυρνάμε στα ίδια και τα ίδια. Ακόμα και αν προσπαθήσουμε πολύ σύντομα αποκαρδιωνόμαστε γιατί δεν πέτυχε! Ναι όντως δεν πέτυχε! Αλλά το γιατί έχει σημασία!\nΤις περισσότερες φορές είναι γιατί δεν το κάνουμε συνειδητά! Ναι μεν έχουμε την θέληση όμως οι πράξεις μας αλλά και ο τρόπος σκέψης μας δεν αφήνουν το αποτέλεσμα να υλοποιηθεί! Θέλουμε πολύ αλλά κάτι γίνεται και μας τραβάει πίσω και οχί απλά γυρνάμε στα ίδια αλλά είναι και πολύ χειρότερες οι καταστάσεις που θα βιώσουμε!\nΈνας φαύλος κύκλος με αποτέλεσμα να παγιώνεται μέσα μας και να νομίζουμε πως δεν γίνεται τίποτα! Ίσως γιατί δεν θέλουμε να τα πετάξουμε! Ίσως γιατί νομίζουμε, όπως οι ρακοσυλλέκτες, πως κάποτε θα μας χρειαστούν! Είναι όμως τόσο απλό! Πέταξε τα σκουπίδια που έχεις μέσα σου αλλά και έξω σου!\nΜη γίνεσαι “ασυνείδητος ρακοσυλλέκτης”.\nΠως περιμένεις μια αλλαγή όταν κρατάς τα άχρηστα, τα “σκουπίδια“, αυτά που δε σε εξυπηρετούν, για να γίνεις αυτό που θέλεις και σε κάνουν να βιώνεις ξανά και ξανά το ίδιο “παραμύθι”. Όταν στο μυαλό σου έχεις αποθηκεύσει άχρηστες αναμνήσεις/πληροφορίες που σε κρατούν γαντζωμένο στο παρελθόν και πολλές φορές δημιουργούν και το μέλλον (βλ. σκεπτομορφές).\nΌταν ο κύκλος των “φίλων” σου ή γνωστών σου σε τραβάει ακόμα πιο κάτω, ενώ γνωρίζεις πως είναι συνεχίζεις να τους τρέφεις! Το αποτέλεσμα προφανές! Καμία εξέλιξη!\nΠρέπει λοιπόν πρώτα να κάνεις χώρο για να έρθει το καινούργιο! Δεν μπορείς να κάνεις ανακαίνιση στο σαλόνι σου χωρίς να πετάξεις τα παλιά σου έπιπλα! Τό ίδιο γίνεται και μέσα σου!\nΠέταξε λοιπόν τα “σκουπίδια” που σε ταλαιπωρούν και το νέο, όχι απλά θα έχει χώρο για μπει αλλά θα έχει και την συγκεκριμένη θέση θα το περιμένει! Διώξε τις επαφές που προσπαθούν να σε γειώσουν, τους αρνητικούς! Αυτούς που τόσα χρόνια δεν μπορούσες να αποχωριστείς γιατι ήταν “φίλοι”(;)\nΞέρεις ποιοι είναι πολύ καλά και πάντα ήξερες! Τόλμη θέλει και απόφαση!\nΘα μείνεις έκπληκτος συνειδητοποιώντας πως ήταν τόσο απλό, χωρίς να σημαίνει πως δεν θέλει προσπάθεια!\nΦτάνει να θέλεις πραγματικά το καινούργιο στη ζωή σου!


Η Αθήνα στο ‘μάτι’ του Sentinel-2-GIS News\nPosted on 26/09/2015 by Panagiotis\nΤο λεκανοπέδιο Αττικής σε υψηλής ανάλυσης λήψη από τον δορυφόρος Sentinel-2A\nΤο νέο μέλος του προγράμματος Copernicus, ο δορυφόρος Sentinel-2A κατέγραψε με τον αισθητήρα του την Ελληνική πρωτεύουσα και τα περίχωρα της στις 5 του Αυγούστου του 2015.\nΑριθμώντας πάνω από 3,5 εκατομμύρια κατοίκους, η πυκνοκατοικημένη πόλη φαίνεται γκριζωπή στην εικόνα, που περιβάλλεται από τα βουνά της Πάρνηθας και της Πεντέλης βόρεια και βορειοανατολικά. Ο Διεθνής Αερολιμένας Αθηνών διακρίνεται ανατολικά της πόλης, όπου περιβάλλεται από γεωργικές εκτάσεις, οι οποίες απεικονίζονται σε αποχρώσεις του κόκκινου. Το παλιό αεροδρόμιο του Ελληνικού είναι επίσης ορατό κατά μήκος της ακτής προς τα νότια της πόλης.\nΟ λιμένας του Πειραιά, νοτιοδυτικά του κέντρου της πόλης, είναι ένα από τα μεγαλύτερα λιμάνια της Μεσογείου. Είναι το μεγαλύτερο επιβατικό λιμάνι στην Ευρώπη και το τρίτο μεγαλύτερο στον κόσμο. Εξυπηρετεί περίπου 20 εκατομμύρια επιβάτες ετησίως, προσφέροντας τα περισσότερα δρομολόγια προς νησιά του Αιγαίου. Χάρη στην 10-m ανάλυση του αισθητήρα του Sentinel-2Α, η εικόνα απεικονίζει καθαρά τα πλοία που περιμένουν να εισέλθουν ή να εξέλθουν από το λιμάνι.\nΟ Sentinel-2 είναι μια δορυφορική αποστολή του προγράμματος Copernicus της Ευρώπης. Ο πρώτος δορυφόρος, Sentinel- 2Α, ξεκίνησε την αποστολή του στις 23 Ιουνίου 2015. Η αποστολή παρέχει λεπτομερείς πληροφορίες σχετικά με την κάλυψη της Γης και τα εσωτερικά ύδατα, βοηθώντας μας στην καλύτερη κατανόηση των ποικίλων τοπίων της Γης.\nΗ ιστορία της συγκεκριμένης λήψης εμφανίζεται επίσης στην ενότητα ‘Γη από το διάστημα (Earth from Space)΄ του WebTV του Ευρωπαϊκού Οργανισμού Διαστήματος.\nPosted in ESA, Remote Sensing, Περιβάλλον, ΤηλεπισκόπησηTagged Athens, sentinel-2


The Movie Gate Miramar Hotel Hammamet Τυνησία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nRue De Nevers, Hammamet Sud, Hammamet, Τυνησία, 8050 - Προβολή στο χάρτη\nΈχετε κάποια ερώτηση για το The Movie Gate Miramar Hotel;\nΠερισσότερες πληροφορίες για το The Movie Gate Miramar Hotel\nΣε πολύ καλή τοποθεσία της Hammamet, το The Movie Gate Miramar Hotel είναι μια πολύ καλή βάση απ'όπου μπορείτε να εξερευνήσετε την σφύζουσα πόλη. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Επίσης σε κοντινή απόσταση βρίσκονται τα Τουριστικό Γραφείο Hammamet Travel Service, Διεθνές Πολιτιστικό Κέντρο, Πουπέτ.\nΜε τις υψηλού επιπέδου υπηρεσίες και την μεγάλη ποικιλία ανέσεων, το The Movie Gate Miramar Hotel δεσμεύεται ότι η διαμονή σας θα είναι όσο πιο άνετη γίνεται. Για την άνεση και την διευκόλυνση των πελατών, το ξενοδοχείο προσφέρει 24ωρη ρεσεψιόν, φύλαξη αποσκευών, ασύρματη σύνδεση Wi-Fi σε δημόσιους χώρους, χώρος στάθμευσης οχημάτων, οικογενειακό δωμάτιο.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Το The Movie Gate Miramar Hotel είναι μια έξυπνη επιλογή για τους ταξιδιώτες στη Hammamet προσφέροντας κάθε φορά μια ήρεμη και ήσυχη διαμονή.\nΌλοι οι τύποι ταξιδιωτών (8)Ζευγάρια (2)Μοναχικοί ταξιδιώτες (1)Οικογένειες με μικρά παιδιά (6)Οικογένειες με μεγαλύτερα παιδιά (2)Γκρουπ (2)


18 Δεκέμβριος - Metapedia\n1923: Με κυβερνητική απόφαση εξορίζεται ο βασιλιάς της Ελλάδας Γεώργιος Β'.\n1962: Διάσκεψη των υπουργών Εξωτερικών Ελλάδας, Τουρκίας και Κύπρου στο Παρίσι. Λαμβάνονται αποφάσεις για την ομαλή λειτουργία της τριμερούς συμμαχίας στην Κύπρο και συζητούνται οι παρενοχλήσεις ελληνικών αλιευτικών από τα τουρκικά περιπολικά στη μεταξύ των Ελληνικών νησιών και των Τουρκικών ακτών θαλάσσια περιοχή.\n1967: Ο Δημήτριος Ρίτσος διορίζεται Δήμαρχος Αθηναίων από το επαναστατικό καθεστώς της 21ης Απριλίου.\n1974: Ο δικαστικός Μιχαήλ Στασινόπουλος ορκίζεται προσωρινός Πρόεδρος της Δημοκρατίας, μετά την παραίτηση του στρατηγού Φαίδωνα Γκιζίκη.\n1991: Ομάδα επιχειρηματιών υπό τον Μιχάλη Σάλλα εξαγοράζει το 67% της Τράπεζας Πειραιώς, που ανήκει στον όμιλο της Εμπορικής Τράπεζας.\n1996: Το Ευρωπαϊκό Δικαστήριο Ανθρωπίνων Δικαιωμάτων δικαιώνει την Ελληνοκύπρια Τιτίκα Λοϊζίδου στην προσφυγή της κατά της Τουρκίας, η οποία της απαγορεύει την ελεύθερη πρόσβαση στην ιδιόκτητη γη της στην κατεχόμενη Κερύνεια.\n218 π.Χ.: Β' Καρχηδονιακός Πόλεμος: οι Καρχηδονιακές δυνάμεις του Αννίβα νικούν τους Ρωμαίους στη Μάχη του ποταμού Τρεβία.\n1271: Ο Κουμπλάι Χαν μετονομάζει την αυτοκρατορία του σε Γιουάν, σηματοδοτώντας επίσημα την έναρξη της δυναστείας Γιουάν στη Μογγολία και την Κίνα.\n1787: Το Νιου Τζέρσεϊ γίνεται η τρίτη Πολιτεία που επικυρώνει το Σύνταγμα των Η.Π.Α.\n1892: Πρεμιέρα του έργου «Καρυοθραύστης» του Πιότρ Τσαϊκόφσκι στην Αγία Πετρούπολη της Ρωσίας.\n1916: Τερματίζεται η Μάχη του Βερντέν, ανάμεσα στα Γερμανικά και Γαλλικά στρατεύματα στη βορειοανατολική Γαλλία. Η μάχη αυτή είναι η μεγαλύτερη σε διάρκεια αφού κράτησε 10 μήνες και είχε δραματικές απώλειες με πάνω από 250.000 νεκρούς και περίπου μισό εκατομμύριο τραυματίες.\n1940: Ο Αδόλφος Χίτλερ υπογράφει μυστικό διάταγμα, με το οποίο αρχίζουν οι προετοιμασίες για την επίθεση στη Σοβιετική Ένωση, που έμεινε στην ιστορία με το κωδικό όνομα «Επιχείρηση Μπαρμπαρόσα».\n1957: Εγκανιάζεται ο πρώτος πυρηνικός σταθμός στην πολιτεία Πενσιλβάνια στις ΗΠΑ.\n2007: Ένα σπάνιο αντίτυπο της «Μάγκνα Κάρτα» πωλείται σε δημοπρασία του οίκου «Sotheby’s», έναντι 21 εκατομμυρίων δολαρίων.\n1610: Δουκάγγιος, Γάλλος φιλόλογος και ιστορικός\n1626: Χριστίνα, βασίλισσα της Σουηδίας\n1856: Τζόζεφ Τζον Τόμσον, Άγγλος φυσικός\n1863: Φραγκίσκος Φερδινάνδος, αρχιδούκας της Αυστρίας\n1878: Ιωσήφ Στάλιν, (Ιωσήφ Βισαριόνοβιτς Ντζουγκασβίλι), Εβραίος από τη Γεωργία, ηγέτης του Σοβιετικού κομμουνιστικού κόμματος.\n1879: Πάουλ Κλέε, Ελβετός καλλιτέχνης\n1897: Φλέτσερ Χέντερσον, Αμερικανός συνθέτης\n1904: Τζορτζ Στίβενς, Αμερικανός σκηνοθέτης\n1911: Ζυλ Ντασέν, Γαλλικής καταγωγής Αμερικανός σκηνοθέτης, σύντροφος της Μελίνας Μερκούρη.\nΕλένη Βλάχου, Ελληνίδα δημοσιογράφος και εκδότρια της εφημερίδας «Καθημερινή».\n1913: Βίλλυ Μπραντ, Γερμανός πολιτικός, καγκελάριος της τότε Δυτικής Γερμανίας, «αρχιτέκτονας» της πολιτικής της υφέσεως, [Ostpolitik], το άνοιγμα δηλαδή της Δύσεως στην τότε κομμουνιστική Ανατολή. Το 1971 βραβεύτηκε με Νόμπελ Ειρήνης ενώ το 1974 εξαναγκάστηκε σε παραίτηση, όταν αποκαλύφθηκε ότι ο γραμματέας του ήταν κατάσκοπος της Ανατολικής Γερμανίας.\n1919: Μητροπολίτης Κορίνθου Παντελεήμων\n1927: Χρήστος Μαλεβίτσης Έλληνας παραδοσιοκράτης οικονομολόγος, λυρικός φιλόσοφος, στοχαστής, ποιητής, κορυφαίος δοκιμιογράφος και μεταφραστής φιλοσοφικών έργων, ανώτατος υπάλληλος του Υπουργείου των Οικονομικών, Διευθυντής του Ερευνητικού Τομέα στην Ελληνική Εθνική Στατιστική Υπηρεσία. Γεννήθηκε στο χωριό Καλοσκοπή [τότε Κουκουβίστα] της επαρχίας Παρνασσίδος στο νομό Φωκίδος και πέθανε από καρκίνο, το Σάββατο 1η Μαρτίου 1997 στο σπίτι του στην Φιλοθέη Αττικής όπου κατοικούσε με την οικογένεια του.\n1946: Στίβεν Σπίλμπεργκ, Αμερικανός σκηνοθέτης\n1967: Μάριος Φραγκούλης, Έλληνας τενόρος\n1737: Αντόνιο Στραντιβάρι, διάσημος Ιταλός κατασκευαστής βιολιών.\n1803: Γιόχαν Γκότφριντ Χέρντερ, Γερμανός φιλόσοφος, θεολόγος και ποιητής\n1829: Ζαν Μπατίστ Λαμάρκ, Γάλλος επιστήμονας και φυσιοδίφης\n1892: Ρίτσαρντ Όουεν, Άγγλος βιολόγος\n1936: Άντριγια Μοχορόβιτσιτς, Κροάτης μετεωρολόγος\n1976: Κοραλία Ανδρειάδη, Ελληνίδα συγγραφέας\n1984: Άρης Μαλιαγρός, Έλληνας ηθοποιός\n1987: Κόννυ Πλανκ, Γερμανός μουσικός παραγωγός\n1995: Κόνραντ Τσούζε, Γερμανός μηχανικός\n2001: Δημήτρης Δραγατάκης, Έλληνας συνθέτης λόγιας μουσικής.\n2006: Τζόζεφ Μπαρμπέρα, Αμερικανός καρτουνίστας, δημιουργός των «Τομ και Τζέρι», «Φλιντστόουνς», «Σκούμπι Ντου».\n2010: Τασσώ Καββαδία, Ελληνίδα ηθοποιός, η η διάσημη «κακιά» του Ελληνικού κινηματογράφου\nΖακλίν ντε Ρομιγί, Γαλλίδα κλασική φιλόλογος και Ελληνίστρια.\n2011: Βάτσλαβ Χάβελ, Τσέχος πολιτικός, πρώην πρόεδρος της Τσεχίας και θεατρικός συγγραφέας.\nΣεβαστιανός, Σεβαστίνος, Σεβαστός, Σέβος, Σέβης\n352η ημέρα του έτους,\nΥπολείπονται 13 ημέρες\n17 Δεκέμβριος | 19 Δεκέμβριος\nΑνακτήθηκε από «http://el.metapedia.org/m/index.php?title=18_Δεκέμβριος&oldid=89742»\nΗ σελίδα αυτή τροποποιήθηκε τελευταία φορά στις 8 Δεκεμβρίου 2019, στις 17:48.


Η Meizu συνεργάζεται με την Texas Instruments για την ανάπτυξη δικού της SoC (Φήμες) - GizChina Greece\nΗ Meizu συνεργάζεται με την Texas Instruments για την ανάπτυξη δικού της SoC (Φήμες)\nJimmy Gr — 3 Απριλίου 2017\nΤον προηγούμενο μήνα, η Xiaomi εντάχθηκε στο μικρό club των κατασκευαστών τηλεφώνων που μπορούν να τροφοδοτούν τις συσκευές τους με το δικό τους SoC. Τότε ήταν που παρουσίασε τον οκταπύρηνο επεξεργαστή Surge S1. Με την κίνηση αυτή της Xiaomi, ο αριθμός των Κινέζων κατασκευαστών τηλεφώνων με δικά τους SoC ανέβηκε στους δύο. Ωστόσο, φήμες λένε ότι ίσως η Meizu να γίνει ο τρίτος της παρέας.\nΈχει διαρρεύσει ότι η Meizu συνεργάζεται με μια αμερικανική εταιρεία, την Texas Instruments για την ανάπτυξη του δικού της chipset. Η ίδια h Texas Instruments έχει αποσυρθεί πλέον από την κατασκευή chips για κινητά τηλέφωνα. Τον Σεπτέμβριο του 2012, η εταιρεία ανακοίνωσε το κλείσιμο του τμήματος παραγωγής επεξεργαστών της, OMAP, τα οποία είχαν σχεδιαστεί για smartphones και tablets. Παρ ‘όλα αυτά, εξακολουθεί να έχει μεγάλη εμπειρία στον τομέα του σχεδιασμού chip και του πώς να λύσει τα όποια προβλήματα σταθερότητας, όπως και της διαχείρισης της θερμότητας που εκλύουν.\nΗ Meizu δεν έχει επιβεβαιώσει ακόμα την είδηση, αλλά αν ισχύει, μπορούμε να υποθέσουμε ότι ίσως να βρεθεί αντιμέτωπη με ορισμένες προκλήσεις. Λέγεται ότι ένας από τους λόγους για τους οποίους η Texas Instruments αποσύρθηκε από την κούρσα των chip για κινητές συσκευές ήταν λόγω της αδυναμίας της να αναπτύξει την κατάλληλη baseband τεχνολογία έναντι αυτής των ανταγωνιστών της. Η Meizu θα πρέπει να βρει έναν τρόπο να αντισταθμίσει αυτό το εμπόδιο.\nΜερικοί είναι της γνώμης ότι η Meizu δεν χρειάζεται να αναπτύξει το δικό της SoC, δεδομένου ότι έχει πολύ καλή συνεργασία με την Qualcomm. Αλλά με τα θέματα που αντιμετωπίζει τώρα η Mediatek με την παραγωγή του Helio Χ30, ίσως να έχει έναν καλό λόγο να το κάνει, ώστε να εφοδιάζει τις πιο οικονομικές συσκευές της.\nTags: meizuMeizu SoCsocTexas Instruments\nNext post General Mobile GM5 Plus: αναβαθμίστηκε με το νεότερο security update Μαρτίου της Google\nPrevious post Xiaomi Mi 6: διέρρευσαν τα panel οθόνης, απογοητεύει η εμφάνισή του;


Xορεύοντας με τους τόνους | ethnos.gr\nXορεύοντας με τους τόνους\nEνα σχετικά εύκολο ψάρεμα, ακόμα και για τους αρχάριους του καλοκαιριού, είναι αυτό των κέφαλων με πολυάγκιστρο. H ευκολία του συνίσταται τόσο στην τεχνική, που δεν απαιτεί τρομερή εμπειρία και τέχνη, όσο και στο ότι τα ψάρια αυτά τα βρίσκουμε στα περισσότερα παραλιακά μέρη της χώρας μας. ΕΘΝΟΣ 9:59, 29/9/2010 ΕΘΝΟΣ, 9:59, 29/9/2010\nΗ συρτή είναι από τα γνωστότερα και παλαιότερα είδη ψαρέματος. Eπαγγελματίες ψαράδες του κόλπου της Γασκώνης ψάρευαν ατομικά με συρτή από τις αρχές του Mεσαίωνα, πιάνοντας αρκετά ψάρια. Eίναι γνωστό πως ο κόλπος της Γασκώνης είναι τόσο ευνοϊκή περιοχή για το ψάρεμα του άσπρου τόνου που ακόμα και σήμερα πολλοί ερασιτέχνες ψαρεύουν εκεί με συρτή.\nAυτή την εποχή -επιστρέφοντας στην Eλλάδα- τα κοπάδια των μικρόψαρων παραμένουν στα ζεστά κι έχουν μεγαλώσει, οπότε αποτελούν ιδανικό φαγητό για τα κυνηγόψαρα. Tους τόνους και γενικά όλα τα τονοειδή τα συναντάμε σε διάφορα μεγέθη ανάλογα την περιοχή.Για το ψάρεμα των τονοειδών χρησιμοποιούμε συρτές με εντεκάρια ή δεκατεσσάρια ψαράκια πορτοκαλί ή κόκκινο -άσπρο ή ομοίωμα σαρδέλας, ανάλογα του είδους των μικρόψαρων που είναι συγκεντρωμένα- ενώ σε κάποιες περιπτώσεις μπορούμε να χρησιμοποιήσουμε και ψεύτικο κεφαλόποδο. Tα ψαράκια που προαναφέρουμε είναι δοκιμασμένα και αποδίδουν άριστα δεμένα σε αόρατα παράμαλλα.\nTο τριαράκι είναι ιδανικό αεράκι γα το συγκεκριμένο ψάρεμα. Bέβαια, θα πρέπει να ψάξουμε να βρούμε το κοπάδι ή να ξέρουμε την περιοχή που θα συγκεντρωθεί για να κυνηγήσει. Aυτό μπορούμε να το μάθουμε και από συζητήσεις με άλλους ψαράδες, διότι τα «περάσματα» κάθε χρόνο είναι σχεδόν ίδια...Σε έναν τέτοιο τόπο ρίξαμε τις συρτές μας απογευματάκι. Δεν πέρασε πολλή ώρα και «ο χορός άρχισε»... Oι μηχανισμοί μας έκαναν σαν τρελοί τραβώντας τις οργιές του νήματος από το καρούλι πέντε πέντε! H ταχύτητα ήταν ξέφρενη, στο τύμπανο το νήμα λιγόστευε και το φρένο άρχισε να σφίγγει σιγά σιγά για να αποκόψει ομαλά την πορεία του ψαριού, με καλά κομμάτια τονοειδών να έρχονται στις βάρκες.Καλάμια 40 και 60 λιμπρών είναι αρκετά για τονάκια, ενώ για μεγάλους θα πάμε στα 80 λιμπρών. H προηγούμενη διαδικασία έγινε αρκετές φορές. Mόλις το ψάρι ερχόταν κι άρχισε το καρούλι να ξαναγεμίζει, ξανά πίσω, ξανά τράβηγμα! Διαδικασία που θέλεις να τη ζεις συνέχεια...Mικρά μυστικάΓια τα τονάκια καλάμια έως 40 ή 60 λιμπρών είναι υπεραρκετά, για το ψάρεμα μεγάλων τόνων όμως χρησιμοποιούμε καλάμια 80 λιμπρών, με τους αντίστοιχους μηχανισμούς.H ταχύτητά μας για το ψάρεμα με καλάμι θα πρέπει να είναι 6 έως 8 μίλια την ώρα. Oι έμπειροι ψαράδες μάς έχουν πει πως μόλις πιάσουμε το ψάρι θα πρέπει να σχίσουμε τη σάρκα του με μαχαίρι κάνοντας 2-3 χαρακιές λίγο πιο πάνω από την ουρά για να χάσει όλο του το αίμα. Mε αυτό τον τρόπο γίνεται λευκότερο και μαλακότερο. Aν το αίμα παραμείνει στο σώμα του ψαριού, το κρέας μαυρίζει και σκληραίνει.Xρήσιμο είναι να έχουμε μαζί μας δύο μεγάλους κουβάδες. Στον έναν θα ρίξουμε μέσα το ψάρι μόλις το φέρουμε στο σκάφος. Mέχρι να το ξαγκιστρώσουμε, το ντεκ δεν θα γεμίσει αίματα από τα χτυπήματά του. Eκεί θα το χαράξουμε και θα το ρίξουμε μέσα στον άλλο κουβά που θα έχουμε μισογεμίσει με θαλασσινό νερό. Mετά από λίγο πραγματοποιούμε την ίδια διαδικασία, ώστε σε κάθε περίπτωση να έχουμε πάντα έναν άδειο κουβά για το νέο ψάρι που θα πιάσουμε. Tο χρησιμοποιημένο νερό εν τω μεταξύ που θα «βάψει τη θάλασσα κόκκινη» είναι ιδανική μαλάγρα...Για να ψαρέψουμε τόνους πρέπει να βρούμε τα σημεία, αν και τα περάσματα παραμένουν σχεδόν ίδια κάθε χρόνο. Tω καιρώ εκείνω...Στην αρχαιότητα τους τόνους τους έπιαναν με δίχτυα. Tα δίχτυα ήταν κατασκευασμένα από φυτικές ίνες, ενώ αργότερα από ανθεκτική ίνα αλόης. Tα κατακόρυφα δίχτυα χρησίμευαν για το εντατικό ψάρεμα της σαρδέλας που περνούσε σε μεγάλα κοπάδια σε μικρή απόσταση από την ακτή, ενώ αργότερα το ενδιαφέρον των επαγγελματιών ψαράδων στράφηκε στον τόνο. Tον λευκό τόνο τον ψάρευαν με ελαφρά κινητά θυννεία, που μετέφεραν στα περάσματα με ενωμένες βάρκες. Aυτά τα δίχτυα ήταν όμοια με τα σημερινά σταθερά και κινητά θυννεία της Mεσογείου, μόνο που είχαν μικρότερες διαστάσεις.Για τον κόκκινο τόνο, ψάρι με τεράστια δύναμη και μέγεθος, έστηναν σταθερές παγίδες, όμοιες με τα σημερινά σταθερά θυννεία. Δηλαδή συστήματα διχτύων που σχημάτιζαν διαδρόμους για να οδηγήσουν το ψάρι στην «κάμαρα του θανάτου». Aυτά τα θυννεία έπεφταν κυρίως κοντά στις ακτές της Σικελίας, ενώ αργότερα στις ακτές της Iσπανίας. Tο ψάρεμα του τόνου, πάντως, με τσαπαρί ήταν γνωστό στους Eλληνες, που σ’ αυτό τον τομέα ήταν πραγματικοί δάσκαλοι. Eπιαναν μεγάλο αριθμό τόνων με γερά σιδερένια αγκίστρια σε συνδυασμό με φτερά διάφορων χρωμάτων.Με τη διαδοχική χρήση δύο κουβάδων ξεματώνουμε τους τόνους χωρίς να λερωθεί το ντεκ. H επεξεργασία για τη συντήρηση του ψαριού γινόταν στην πιο κοντινή ακτή, σε σταθμούς που είχαν δημιουργηθεί ακριβώς γι’ αυτόν το σκοπό. O Oππιανός περιγράφει τα θυννεία: «Aπλώνεται στη θάλασσα ένα σύστημα διχτύων που έχουν την ίδια διάρθρωση με μια πόλη. Ξεχωρίζουν διάδρομοι, πόρτες και δρόμοι. Oι τόνοι φτάνουν στη σειρά, σφιγμένοι όπως οι φάλαγγες ενός λαού που αποδημεί. Yπάρχουν νέοι, γέροι, αλλά και μέσης ηλικίας.Aυτοί εισέρχονται αναρίθμητοι στο σύστημα τον διχτύων κι αυτή η κίνηση δεν σταματάει παρά μόνο όταν το θελήσουμε ή όταν δεν υπάρχει άλλος χώρος. Eτσι γίνεται ένα υπέροχο ψάρεμα».Tις σταθερές αυτές εγκαταστάσεις συμπλήρωναν τα παρατηρητήρια στις ακτές, σαν κι αυτά για το ψάρεμα του ξιφία. Tα κοπάδια των τόνων διακρίνονταν εύκολα από τους παρατηρητές, που την κατάλληλη εποχή περίμεναν καρτερικά πολλές ημέρες. Tον κατάλληλο χρόνο οι βάρκες των ψαράδων πήγαιναν στις εγκαταστάσεις κι έτσι άρχιζε το ψάρεμα, που τέλειωνε με την εξόντωση των τόνων. Kατά τον Mεσαίωνα οι ψαράδες του κόλπου της Γασκώνης ψάρευαν τον άσπρο τόνο με κατακόρυφα δίχτυα και μικρά ειδικά θυννεία, που μπορούσαν να μεταφερθούν με τις βάρκες. Aπό τους αρχαίους καιρούς, πάντως, οι Kινέζοι χρησιμοποιούσαν τεράστια δίχτυα και ευφυή συστήματα για τη μαζική παγίδευση των ψαριών, πράγμα που τους έχει κατατάξει στους καλύτερους και πιο θαρραλέους ψαράδες όλων των εποχών.Στο πιάτοΣτην Aρχαία Eλλάδα ο τόνος, που έπιαναν με σταθερά και κινητά δίχτυα, τρωγόταν φρέσκος, αλλά πιο συχνά τον έγδερναν, τον έκοβαν κομμάτια και τον διατηρούσαν σε λάδι κι αλάτι, παράγοντας έτσι ένα προϊόν ισάξιο μ’ αυτό που κυκλοφορεί στο εμπόριο σήμερα. Mάλιστα, αρωμάτιζαν το λάδι πριν βάλουν το ψάρι, έτσι ώστε τα διατηρημένα προϊόντα έπαιρναν μια υπέροχη γεύση. Aπό τις μαρτυρίες διάφορων Eλλήνων συγγραφέων, μπορούμε να θεωρήσουμε πως το επεξεργασμένο προϊόν ήταν πολύ προσεγμένο, ίσως και καλύτερο από το σημερινό.Kαρβούνια και ορτσίνιαO τόνος είναι ακανθοπτερύγιο ψάρι της οικογενείας των σκομβροειδών. Στην αρχαιότητα το συναντούσαμε με το όνομα θύννος. Στην Eλλάδα συναντάμε τα εξής είδη: Tον τόνο τον μακρύπτερο - κιτρινόπτερο, τον τόνο τον ερυθρό ή ορκύνι ή ορτσίνι και την τονίνα ή καρβούνι.Tο ραχιαίο πτερύγιο του ψαριού χωρίζεται σε δύο τμήματα. Tο πρώτο που είναι και μεγαλύτερο αποτελείται από 14 αγκαθωτές ακτίνες, ενώ το δεύτερο έχει μία αγκαθωτή ακτίνα και πολλές μαλακές. Aνάμεσα σ’ αυτό το πτερύγιο και την ουρά έχει μία σειρά από μαλακά ψευδοπτερύγια, πού στον κιτρινόπτερο είναι κίτρινα, γι’ αυτό αποκαλείται και κιτρινόπτερος. Tο χρώμα του τόνου είναι σκοτεινό υποκύανο και η κοιλιά του είναι σταχτιά με ασημένιες κηλίδες. Tο καρβούνι αναπαράγεται τον Aύγουστο, ενώ το ορτσίνι εμφανίζεται από τον Mάιο, σε γενικές γραμμές, γιατί όπως έχετε αντιληφθεί κι εσείς «έχουν αλλάξει πολλά»... Oι τόνοι γενικά μπορεί να φτάσουν μέχρι δυόμισι μέτρα και να ξεπεράσουν τα 250 κιλά.Kείμενο - Φωτογραφίες Νίκος Λυμπερόπουλος


ΑΑΔΕ: Η διαδικασία για να αποκτήσουν ΑΦΜ οι πολυκατοικίες για το Εξοικονομώ - Hellenic Voice\nΑρχική Οικονομία ΑΑΔΕ: Η διαδικασία για να αποκτήσουν ΑΦΜ οι πολυκατοικίες για το Εξοικονομώ\nΜε απόφαση του Διοικητή της ΑΑΔΕ κ. Γιώργου Πιτσιλή δίνεται λύση σε μια σειρά θεμάτων που αντιμετωπίζουν οι πολυκατοικίες για έκδοση ΑΦΜ. Αφορά τη συμμετοχή στο πρόγραμμα Εξοικονομώ για να εκτελούν συναλλαγές φορολογικού ενδιαφέροντος.\nΤι προβλέπεται με την απόφαση\nΤο υπουργείο Περιβάλλοντος και Ενέργειας ανακοίνωσε την παράταση κατά τέσσερις μήνες της προθεσμίας υλοποίησης εργασιών στον Β’ κύκλο του προγράμματος ενεργειακής αναβάθμισης «Εξοικονόμηση κατ’ οίκον II».\nΠροηγούμενο άρθροΓιατί τα ξενοδοχεία προσφέρουν σαμπουάν και αφρόλουτρο αλλά όχι οδοντόκρεμα\nΕπόμενο άρθροJ2US: Η απίστευτη ανάρτηση του Βαρθακούρη κατά τη διάρκεια του τελικού


Μ.Λέκκας: Βελτιώνεται ο καιρός - Αγγέλα Δουλγεράκη - Νέα Κρήτη\nΤώρα διαβάζετε: Μ.Λέκκας: Βελτιώνεται ο καιρός\nΑνανέωση 08/01/2015, 12:13\nΜ.Λέκκας: Βελτιώνεται ο καιρός\nΣε ύφεση τα έντονα καιρικά φαινόμενα από σήμερα στην Κρήτη. Στα ορεινά και παροδικά θα έχουμε μόνο χιονοπτώσεις σύμφωνα με τον μετεωρολόγο Μανόλη Λέκκα στο Ράδιο 9,84.\nΜέχρι και το Σαββατοκύριακο σύμφωνα με τον ίδιο ανεβαίνει και η θερμοκρασία.\nΤην επόμενη εβδομάδα ωστόσο τα μετεωρολογικά δεδομένα δείχνουν πως ένα κύμα κακοκαιρίας με χαρακτηριστικά τις δυνατές βροχές και τους ανέμους ότι θα επηρεάσει το νησί.\nΚλειστά σήμερα ένα Λύκειο, τρία Γυμνάσια, 12 δημοτικά και 13 νηπιαγωγεία στην περιοχή του Δήμου Ηρακλείου.\nΣτο δήμο Μινώα Πεδιάδος, τη Βιάννο, σε Αρχάνες Αστερούσια, Μοχό και Γωνιές στο Δήμο Χερσονήσου.\nΤο ίδιο ισχύει για το οροπέδιο Λασιθίου , τα Ανώγεια, το Μυλοπόταμο, σχολεία του Αγίου Νικολάου, της Σητείας, των Σφακίων και του Δήμου Κανδάνου - Σελίνου.\nΜε προβλήματα λόγω χιονιού τα δρομολόγια του ΚΤΕΛ\nΟμαλοποιείται η συγκοινωνία με το Υπεραστικό ΚΤΕΛ για την ενδοχώρα των περιφεριακών ενοτήτων Ηρακλείου και Λασιθίου , σύμφωνα με τον διευθυντή του ΚΤΕλ Γιώργο Χαλεπάκη.\nΔύσκολα σημεία ο δρόμος προς Αγία Βαρβάρα, προς Βιάννο στο ύψος του Αρκαλοχωρίου και προς Χάρακα και Μεσοχωριό. Αδύνατη λόγω παγετού και χιονιού η διέλευση των αυτοκινήτων προς τα Ανώγεια.\nΜ.Παντατοσάκης: Προσπαθούμε μόνοι μας να ξεχιονίσουμε στο Οροπέδιο\nΠολική θερμοκρασία και σήμερα στο Οροπέδιο Λασιθίου σύμφωνα με τον μηχανικό του Δήμου Μανόλη Παντατοσάκη στο Ράδιο 9,84.\nΤο ύψος του χιονιού ξεπερνά και το ένα μέτρο ενώ συνεχίζονται τα προβλήματα με την ηλεκτροδότηση καθώς ένα συνεργείο με δύο άτομα από τη ΔΕΗ προσπαθεί να αποκαταστήσει τις ζημιές του δικτύου σύμφωνα με τον ίδιο.\n''Μόνοι μας με μικρή βοήθεια από την περιφέρεια προσπαθούμε να ξεχιονίσουμε'' πρόσθεσε, '' παρά το γεγονός ότι ο Δήμος έχει κηρυχτεί σε κατάσταση έκτακτης ανάγκης''.\nΝ. Γιαμαλάκης: Εγκλωβισμένοι κτηνοτρόφοι και ρεύμα τα προβλήματα μας\nΠροβλήματα ηλεκτροδότησης στον Κρεβατά του δήμου Βιάννου και σήμερα σύμφωνα με τον αντιδήμαρχο Νικήτα Γιαμαλάκη. Δύο συνεργεία της επιχείρησης σύμφωνα με τον ίδιο από σήμερα επιχειρούν να διορθώσουν οριστικά τα όποια προβλήματα υπήρξαν τις προηγούμενες ημέρες.\nΜηχανήματα του Δήμου της περιφέρειας και ιδιωτών παράλληλα προσπαθούν να φθάσουν σε αποκλεισμένους κτηνοτρόφους προς Κατοφύγι, Ομαλό, Σύμη και Λουτράκι, ενώ συνεχίζεται η προσπάθεια εκχιονισμού του οδικού δικτύου.\nΓ.Σεραφειμίδης: Δίνουμε μάχη με το χιόνι\nΠαγωμένοι δρόμοι , σε κλοιό χιονιού ο Αχεντριάς , το χωριό Μουρνιάς και ο Πρινιάς και διακοπή της ηλεκτροδότησης σε Αχεντριά, Μουρνία και Εθιά, τα προβλήματα σε Αρχάνες - Αστερούσια σήμερα το πρωί.\nΠροβλήματα στην κυκλοφορία των αυτοκινήτων και ζημιές στο φυτικό και ζωικό κεφάλαιο σύμφωνα με τον αντιδήμαρχο Γιώργο Σεραφιμίδη στο Ράδιο 9,84.\nΜ.Καλλέργης: Μόνο με αντιολισθητικές η πρόσβαση στα Ανώγεια\nΜε αγροτικά 4χ4 και αντιολισθητικές αλυσίδες η μετακίνηση στα Ανώγεια σήμερα από το Γωνιανό φαράγγι και από Αξό και Γαράζο.\nΕντός των Ανωγείων το ύψος του χιονιού ξεπέρασε το ένα μέτρο ενώ η χιονόπτωση συνεχίζεται παροδικά, όπως είπε ο Δήμαρχος στο Ράδιο 9,84.\nΑναφορές κτηνοτρόφων και στα Ανώγεια για την μετακίνηση τους προς και από τα υπόστεγά τους.\nΟικονομικός μετανάστης μεταφέρθηκε χθες σε νοσοκομείο του Ηρακλείου από την περιοχή με παθολογικά προβλήματα υγείας.\nΟμαλά τις δύο τελευταίες ημέρες η ηλεκτροδότηση στα χωριά του Δήμου.\nΣοβαρές ζημιές στην εκκλησία της Αγίας Τριάδας στο Βλάτος Κισάμου προκάλεσε κεραυνός.\nΤο περιστατικό έγινε τις πρωινές ώρες της Τετάρτης. Όπως επισήμανε ο δήμαρχος Κισάμου σύμφωνα με μαρτυρίες κατοίκων της περιοχής ο κεραυνός προκάλεσε μεγάλες ζημιές στο εσωτερικό και στο εξωτερικό της εκκλησίας.\nΣυνεχίζονται οι εκχιονισμοί στον Ομαλό στα Χανιά. Σκληρή η δοκιμασία των κατοίκων και στην περιοχή Ασκύφου.\nΣημαντικές οι ζημιές στο φυτικό και ζωικό κεφάλαιο σύμφωνα με παραγωγούς και κτηνοτρόφους όπως είπε στο Ράδιο 9,84 ο πρόεδρος της ΟΑΣΝΗ Γιώργος Τζωρτζάκης.\nΣτο μεταξύ, ο χιονιάς άφησε πίσω του πληγές στην χώρα και στην Κρήτη.\nΈνας 35χονος έχασε τη ζωή του στα Ρουσοχώρια του Δήμου Μινώα Πεδιάδος.\nΗ γεννήτρια που είχε και χρησιμοποιούσε προκειμένου να ζεσταθεί τόσο εκείνος όσο και οι γονείς του, ήταν όπως όλα δείχνουν η αιτία θανάτου του καθώς οι αναθυμιάσεις στοίχησαν τη ζωή του.\nΤραγωδία χθες και στη Λέσβο . Μια ηλικιωμένη γυναίκα έχασε τη ζωή της όταν στην προσπάθειά τους να ζεσταθεί κάηκε μέσα στο σπίτι της. Πρόκειται για μια 90χρονη το σπίτι της οποία τυλίχτηκε στις φλόγες μάλλον από ανάφλεξη σόμπας υγραερίου που χρησιμοποιούσε η άτυχη γυναίκα για να ζεσταθεί.\nΑνοικτό το κέντρο αστέγων στο Ηράκλειο και ο Κοινωνικός Χώρος των Ιδρυμάτων Καλοκαιρινού από τις 9 το πρωί ως τις 9 το βράδυ και σήμερα.


Προστέθηκε απόmarianta, Δευτέρα, 01 Φεβρουάριος 2010\tΜέση βαθμολογία / 5 4 χρήστες ψήφισαν\nΑυτή η μαρμελάδα είναι προϊόν της φαντασίας μου. Το αποτέλεσμα μου άρεσε πολύ και αν αρέσει και σε σας το άρωμα και η γεύση του λεμονιού, τη συνιστώ ανεπιφύλακτα. Δεν είναι πολύ γλυκιά και ταιριάζει πολύ σε τάρτες και τούρτες.\n5 μήλα (τα χρειαζόμαστε για την πηκτίνη που περιέχουν)\nΚαθαρίζουμε και κόβουμε τα μήλα σε πολύ μικρά κομματάκια ή τα τρίβουμε στο μούλτι.\nΤρίβουμε και στύβουμε τα λεμόνια και προσθέτουμε το χυμό και το ξύσμα τους μέσα στον πολτό του μήλου.\nΠροσθέτουμε και τη ζάχαρη και βράζουμε τη μαρμελάδα σε μέτρια θερμοκρασία μέχρι να δέσει.\nΣχόλιο από Margo , Τετάρτη, 03 Φεβρουάριος 2010\nΌ,τι έχει σχέση με λεμόνι το λατρεύω. Αυτή τη μαρμελάδα θα τη δοκιμάσω οπωσδήποτε! Μπράβο για την έμπνευσή σου!!\nΣχόλιο από bhsaria58 , Τετάρτη, 03 Φεβρουάριος 2010\nOι μαρμελάδες εσπεροειδών γενικά είναι πολύ γευστικές γιατί δεν έχουν την τόσο γλύκα που σε λυγώνει...όμως πές μας σε παρακαλώ την ογκομετρική ποσότητα των 6 λεμονιών γιατί όλα τα λεμόνια δεν έχουν ίδια ποσότητα χυμού.\nΣχόλιο από marianta , Τετάρτη, 03 Φεβρουάριος 2010\nΕυχαριστώ πολύ κορίτσια για τα σχόλιά σας!\nΒησαρία μου τα 6 λεμόνια μου έδωσαν ένα ποτήρι του νερού χυμό.


Δύο συλλήψεις στη Μεσσηνία – messinia24\nΒρίσκεστε εδώΑρχική»Κοινωνία»Αστυνομία»Δύο συλλήψεις στη Μεσσηνία\nΔύο συλλήψεις στη Μεσσηνία\nΣΥΓΓΡΑΦΕΑΣ messinia24 ΣΤΙΣ\t 28/04/2018 Αστυνομία\nΣε δύο συλλήψεις προχώρησε χθες Παρασκευή (27.4.2018) η Αστυνομία στη Μεσσηνία, ενώ μία ακόμη σημειώθηκε στην Κόρινθο.\nΣυνελήφθη, χθες (27.4.2018) το απόγευμα, σε τοπική κοινότητα του Δήμου Πύλου- Νέστορος Μεσσηνίας, από αστυνομικούς της Υποδιεύθυνσης Ασφαλείας Καλαμάτας, ένας 29χρονος αλλοδαπός, υπήκοος Ρουμανίας, γιατί σε βάρος του εκκρεμούσε Ευρωπαϊκό Ένταλμα Σύλληψης. Το Ένταλμα Σύλληψης εκκρεμούσε από τις Ρουμανικές Αρχές, σύμφωνα με το οποίο κατηγορείται για το αδίκημα της διακεκριμένης περίπτωσης κλοπής, πράξεις που έγιναν το έτος 2015 στη Ρουμανία. Ο 29χρονος θα οδηγηθεί στον Εισαγγελέα Εφετών Καλαμάτας.\nΣυνελήφθη χθες (27.4.2018) το απόγευμα, σε τοπική κοινότητα του Δήμου Δυτικής Μάνης Μεσσηνίας, από αστυνομικούς του Τμήματος Δίωξης Ναρκωτικών της Υποδιεύθυνσης Ασφαλείας Καλαμάτας, ένας 68χρονος, γιατί κατείχε μικροποσότητα κάνναβης, η οποία κατασχέθηκε.\nΣυνελήφθη σήμερα (28.4.2018) τις πρώτες πρωινές ώρες, στην Κόρινθο, από αστυνομικούς του Τμήματος Ασφαλείας Κορίνθου, ένας 25χρονος, γιατί σε βάρος του εκκρεμούσε Βούλευμα του Συμβουλίου Εφετών Ναυπλίου, για ληστεία.